text:
RA TAROGA NA ITABAGONE
Na Cava Meda Dau Dina Kina?
Vuna era sega ni dau dina kina eso
Na vuravura nikua, sa sega ni raici vakabibi na dau dina. Eso era na rairai kaya:
‘Keu tukuna na ka dina vei rau noqu itubutubu, au na rawa ni cudruvi.’
‘Keu na kopi ena veitarogi qo, Au na pasi.’
‘Keu na sega ni butakoca qo, Au na maroroi ilavo meu volia kina.’
‘Na cava na kena leqa?’ eso era na rairai taroga. ‘Era sega ni dau dina na tamata kece, se vakacava?’
Kena isau, sega. Levu na itabagone nikua era vakabauta ni yaga meda dau dina, e tiko tale ga na vuna vinaka. E kaya na iVolatabu, “Na ka kece e kaburaka e dua ena tamusuka tale ga.” (Kalatia 6:7) Eda na tamusuka na ka eda tea, se mani vinaka se ca.
Kena ivakaraitaki, na ca ni lasu.
“Au lasutaki tinaqu ni keirau dau veitalanoa kei na dua na cauravou. E kila vinaka o koya niu lasu tiko. E sega ni vosota rawa o tinaqu niu lasutaki koya ena ikatolu ni gauna. E vakatabui vei au na ka me rua na macawa, au sega ni vakatarai meu vakayagataka noqu talevoni se sara TV me dua na vula. Au muduka sara ga na lasutaki rau noqu itubutubu!”—Anita.
Vakasamataka mada: Na cava e taura kina na gauna me qai nuitaki Anita tale kina o tinana?
E kaya na iVolatabu: “Oni sa biuta tani na veidabui, ni tukuna ga na ka dina vua na kainona.”—Efeso 4:25.
“Au lasutaki rau noqu itubutubu, au nanuma ni rau sega ni kidava, yacova na gauna rau tukuna lesu kina vei au na ka au tukuna. Au sega ni vakasamataka rawa na ka au tukuna, e sega sara ga ni dina. O na sega ni lasu, ke o dau tukuna na ka dina!”—Anthony.
Vakasamataka mada: Na cava a rawa ni cakava o Anthony me kua ni madua kina?
E kaya na iVolatabu: “Na tabenigusu lasu e sevaka o Jiova, ia o ira e dodonu nodra ivalavala e taleitaka o koya.”—Vosa Vakaibalebale 12:22.
“Dua noqu itokani e dau vakatubutaka nona italanoa. Au taleitaki koya, au dau saga meu kua ni kauaitaka sara nona italanoa. Sa bau dredre dina meu vakabauti koya se nuitaki koya.”—Yvonne.
Vakasamataka mada: Ni vakatubutaki na italanoa kei na so na lasu “lalai,” ena vakaleqa vakacava na kena irogorogo na itokani i Yvonne?
E Kaya na iVolatabu: “Keitou vinakata me keitou dina ena ka kece.”—Iperiu 13:18.
Vuna meda dau dina kina
Vakasamataka eso na ka vinaka e rawati nida dau dina.
“A taubale tiko e liu vei au e dua na marama qai lutu nona ilavo. Au kacivi koya meu vakasuka nona ilavo. Dua na ka nona vakavinavinaka qai tukuna: ‘Sega ni laurai vakalevu nikua na itovo va qori.’ Dua na ka marautaki nida cakava na ka dodonu!”—Vivian.
Vakasamataka mada: Na cava e kidroataka kina na marama ya ena ka e cakava o Vivan? E yaga vakacava vei Vivian na nona dau dina?
E Kaya na iVolatabu: “Era marau o ira . . . era cakava tu ga na ka dodonu.”—Same 106:3.
“E neitou bisinisi vakavuvale me keitou sasamaki ena tabavale qai vakavinakataka tale ga. Eso na gauna ni keitou sasamaki tiko keitou dau raica nira lutu tu eso na ilavo. Keitou dau biuta na ilavo ena desi voleka duadua. E votivoti vua e dua na cakacaka e kea na neitou dau dina, e dau kaya: ‘Qori e tini ga na sede!’. Ia kila na cava? E dau nuitaki keitou o koya.”—Julia.
Vakasamataka mada: Ena yaga vakacava vei Julia nona dau dina ke mani vinakata e dua nona ivola ni cakacaka me kunea tale kina dua nona cakacaka?
E Kaya na iVolatabu: “Gumatua sara mo vakaraitaka ena mata ni Kalou ni ganiti iko nona veivakadonui, na tamata cakacaka e sega ni dua na ka e maduataka.”—2 Timoci 2:15.
“Au taura na kequ isau ni 80 na aua sega ni 64. A rawa sara ga niu maroroya, ia au mani sega ni cakava rawa qori. E marautaka na marama dau qarava na ilavo niu vakaraitaka vakadodonu vua. E toso vinaka na bisinisi, ia au sega ni via maroroya na ilavo ya ni sa na wili vakabutako.”—Bethany.
Vakasamataka mada: E vinaka cake mo butakoca e dua na kabani mai nomu butakoca e dua na tamata?
E Kaya na iVolatabu: “Ni sevaka o Jiova na tamata lawakica, ia e veitokani voleka kei ira na yalododonu.”—Vosa Vakaibalebale 3:32.


c: text/html

text:
Kimi ga Suki toka Arienai 4, Read Kimi ga Suki toka Arienai 4 English Online
Kimi ga Suki toka Arienai 4
is not released yet, please bookmark and comming back for Kimi ga Suki toka Arienai 4. EatManga - High Quality, Fastest Update Manga Reader
will be the first have high quality Kimi ga Suki toka Arienai 4 scan online, get notify about Kimi ga Suki toka Arienai 4 releases by subscrible to us
When Kimi ga Suki toka Arienai 4 is released?
EatManga're estimated Kimi ga Suki toka Arienai 4 will out in 2 days, even sooner! Lets pick some other manga to read while waiting for Kimi ga Suki toka Arienai 4
Tags: Kimi ga Suki toka Arienai 4, read Kimi ga Suki toka Arienai 4 online, read Kimi ga Suki toka Arienai 4 english, Kimi ga Suki toka Arienai 4 read Kimi ga Suki toka Arienai 4 manga, Kimi ga Suki toka Arienai 4,Kimi ga Suki toka Arienai 4 raw manga,Kimi ga Suki toka Arienai 4 zip,Kimi ga Suki toka Arienai 4 rar,Kimi ga Suki toka Arienai 4 megaupload,Kimi ga Suki toka Arienai 4 volume,Kimi ga Suki toka Arienai 4 en,Kimi ga Suki toka Arienai 4 rapidshare,Kimi ga Suki toka Arienai 4 chap,Kimi ga Suki toka Arienai 4 chapter,Kimi ga Suki toka Arienai 4 high quality,Kimi ga Suki toka Arienai 4 manga scan,Kimi ga Suki toka Arienai 4 mangastream,Kimi ga Suki toka Arienai 4 mangafox,Kimi ga Suki toka Arienai 4 manga reader,Kimi ga Suki toka Arienai 4 mangareader,Kimi ga Suki toka Arienai,upcoming

robotstxt: allowed

filter: keep


text:
Questions Young People Ask—Answers That Work, Volume 2
O vinakata na ivakasala nuitaki? E vakarautaki qori ena ivola Questions Young People Ask—Answers That Work, Volume 2. E vakamacalataki kina na veika era kaya na itabagone mai na veiyasa i vuravura, era vakila na yaga ni ivakasala nuitaki ena iVolatabu. Raica mada na sala e rawa ni yaga tale ga kina vei iko.
O na raica ena ivola qo na isau ni vakatataro me baleta na:
Noda Veimaliwai na Tagane kei na Yalewa
Veisau ni Bula
Veitokani
Koronivuli kei Ira Nomu iCaba
Veika Vakailavo
Nomu iTubutubu
Lomamu
Ka ni Veivakamarautaki
Nomu Toso Vakayalo
E rawa ni download na ivola ena PDF, se kerei mai ena neimami valenivolavola.
Me Nanumi: Na PDF ni ivola qo e rawa ni caka kina na volavola. Ke tiko ena nomu tablet se mobail na porokaramu qo, o rawa ni vola sara ga kina na nomu ivakamacala se isaunitaro.


text:
WASE DUA
O Cei na Kalou?
1, 2. Na cava eso na ka eda dau taroga?
E DAU levu nodra taro na gone. Ke o vakamacalataka vei ira e dua na ka, era na taroga, ‘Baleta?’ Ni o saga mo sauma nodra taro, era na rairai taroga tale, ‘Ia baleta?’
2 E dau tiko kece noda taro se da mani gone se qase. Eda na rairai taroga na cava meda kania, cava meda tokara, se volia. De dua eda dau vakataroga tale ga eso na ka bibi me baleta na bula kei na gauna se bera mai. Ke sega ni vakacegui keda na isau ni noda vakatataro, e rawa sara ga nida soro na vaqaqara.
3. Cava era nanuma kina e levu ni na sega ni saumi na veika bibi era dau taroga?
3 Vakacava e saumi ena iVolatabu na veika bibi eda dau taroga? Eso era vakabauta ni dina qori, ia era nanuma ni sa rui dredre me kilai na iVolatabu. De dua era nanuma nira kila ga na isaunitaro na qasenivuli, bete se italatala. Eso tale era madua na kaya nira sega ni kila na isaunitaro. Ia na cava o nanuma?
4, 5. Na cava eso na ka bibi o dau taroga? Na cava mo vaqara tiko ga kina na kena isau?
4 De dua o na via kila na isau ni taro va qo: Cava na inaki ni noqu bula? Cava ena yaco ena gauna au mate kina? Cava meu kila me baleta na Kalou? A kaya na qasenivuli rogo o Jisu: “Kerekere tiko ga, ena qai soli vei kemudou, vaqaqara tiko ga, dou na qai kunea, tukituki tiko ga, ena qai dolavi vei kemudou.” (Maciu 7:7) Kua sara ni soro, vaqaqara tiko ga mo rawa ni kunea na isau dodonu ni nomu taro.
5 Io, ke o “vaqaqara tiko ga,” ena saumi ena iVolatabu nomu vakatataro. (Vosa Vakaibalebale 2:1-5) E sega ni dredre na isaunitaro o na kunea e kea. Ena vakamarautaki iko ena gauna qo na ka o vulica, o rawa ni marautaka tale ga na bula totoka ena gauna se bera mai. Meda veivosakitaka mada e dua na taro e sega tu ni matata vei ira e levu.
E KAUAITAKI KEDA NA KALOU?
6. Na cava era nanuma kina eso ni sega ni kauaitaki ira na Kalou?
6 Levu era nanuma ni sega ni kauaitaki keda na Kalou. Era vakabauta ni na sega ni va tu qo na ituvaki kei vuravura ke kauaitaki keda dina na Kalou! E yaco tu e veiyasa i vuravura na ivalu, veicati, kei na bula vakaloloma. Levu era tauvimate, rarawa, ra qai mate. Era veinanuyaka kina eso, ‘Ke kauaitaki keda na Kalou, cava e sega ni muduka kina na veika rarawa?’
7. (a) Era vakavuna vakacava na iliuliu ni lotu nodra vakabauta e levu ni sega ni veikauaitaki na Kalou? (b) Eda vakadeitaka vakacava ni sega ni vakavuna na Kalou na veika ca?
7 O ira sara ga na iliuliu ni lotu era vakavuna ena so na gauna nodra vakabauta na lewenivanua ni sega ni veikauaitaki na Kalou. Ni yaco na veika vakaloloma, era dau kaya ni inaki ni Kalou se ni vinakata o koya me yaco qori. Nira tukuna qori, era sa beitaka sara tiko ga na Kalou. Ia e kaya na iVolatabu ni sega ni vakavuna na veika ca na Kalou. E sega ni vakatovolea na Kalou e dua ena veika ca, e tukuni qori ena Jemesa 1:13: “Ni vakatovolei e dua me kua ni kaya: ‘E vakatovolei au na Kalou.’ Ni sega ni vakatovolei rawa na Kalou ena ka ca, e sega tale ga ni vakatovolea e dua o koya.” E se sega ni muduka na Kalou na veika ca, ia sega ni kena ibalebale qori ni vakavuna mera yaco. (Wilika Jope 34:10-12.) Meda raica mada e dua na kena ivakaraitaki.
8, 9. Na cava me kua ni beitaki kina na Kalou ena leqa eda sotava? Tukuna na kena ivakaraitaki.
8 Vakasamataka mada e dua na cauravou e se tiko voli ga kei rau na nona itubutubu e vale. Dua na ka nona lomani koya o tamana, e vakavulici koya tale ga me dau vakatulewa vinaka. Toso na gauna, e talaidredre vei tamana o cauravou qai biubiu mai vale. E lai cakava na veika ca qai sotava kina na leqa. Vakacava o na beitaki tama ni sega ni tarova nona biubiu o luvena? Sega! (Luke 15:11-13) Me vaka ga na tama ya, na Kalou e sega tale ga ni tarovi ira era vakatulewataka mera talaidredre ra qai cakava na ka ca. Ni yaco gona e dua na ka ca, meda kua ni nanuma ni vakavuna na Kalou. E sega ni dodonu me beitaki na Kalou.
9 E tiko na vuna vinaka e vakalaiva kina na Kalou me se yaco tiko na veika ca. O na qai vulica ena Wase 11 na ka e kaya na iVolatabu ena tikina qori. Ia dua na ka mo vakadeitaka, e lomani keda na Kalou qai sega ni vakavuna na leqa eda sotava. O koya duadua ga e rawa ni vakaotia qori.—Aisea 33:2.
10. Na cava eda nuidei kina ni na vakaotia kece na Kalou na ka ca?
10 E savasava na Kalou. (Aisea 6:3) Na ka kece e cakava e sega ni vakamelei rawa, e savasava, qai vinaka. Eda rawa gona ni nuitaki koya. E sega ni rawa ni tukuni qori me baleti keda na kawatamata nida dau cala ena so na gauna. Ke saga mada ga ena nona vinaka kece e dua na iliuliu ena gauna qo, e sega ni tu vua na kaukaua me vakaotia kece na ka ca. Na Kalou ga e sega ni vakaiyalayala na nona kaukaua. E rawa ni vakaotia kece na ka ca, ena sega ni tarovi rawa tale ga nona cakava qori. Sa na yali vakadua na veika ca ni na kauta laivi kece na Kalou.—Wilika Same 37:9-11.
RAI NI KALOU ME BALETA NODA RARAWA
11. Na cava na rai ni Kalou me baleta na veika rarawa o sotava?
11 Na cava na rai ni Kalou ena veika e yaco tu e vuravura, kei na veika o sotava tiko? E tukuna na iVolatabu ni “taleitaka na lewadodonu” na Kalou. (Same 37:28) Kena ibalebale e kauaitaka vakalevu o koya na ka e donu kei na ka e cala. E sega ni vinakata meda rarawa. E kaya na iVolatabu ni ‘rarawa na lomana’ ni raica na levu ni ka ca e vuravura ena veigauna sa oti. (Vakatekivu 6:5, 6) E se sega ni veisau na Kalou. (Malakai 3:6) E kaya na iVolatabu ni kauaitaki iko dina na Kalou.—Wilika 1 Pita 5:7.
12, 13. (a) Na cava eda dauloloma kina qai veikauaitaki? Cava noda rai me baleta na veika rarawa e vuravura? (b) Eda kila vakacava ni na vakaotia kece na Kalou na rarawa kei na veika ca?
12 E kaya tale ga na iVolatabu ni buli keda na Kalou meda ucui koya. (Vakatekivu 1:26) Kena ibalebale e buli keda na Kalou meda vakaraitaka tale ga nona itovo vinaka. Ke dau mositi iko gona nodra vakararawataki o ira e sega nodra cala, sa qai wacava sara na kena mosi vua na Kalou! Eda kila vakacava qori?
13 Eda vulica ena iVolatabu ni “Kalou ga na loloma.” (1 Joni 4:8) Na ka kece e cakava e yavutaki ena loloma. Eda dau loloma gona ni dau loloma na Kalou. Vakasamataka mada qo: Ke tu vei iko na kaukaua, vakacava o na vakaotia na rarawa kei na veika ca e vuravura? Io, o na cakava qori ni o lomani ira na lewenivanua. Na Kalou tale ga ena muduka na rarawa kei na veika ca baleta e tu vua na kaukaua qai lomani keda. Ena vakayacori kece na yalayala ni Kalou e cavuti ena itekitekivu ni ivola qo! Ia e bibi mo kila e levu tale na ka me baleta na Kalou, mo rawa ni qai nuitaka nona yalayala.
VINAKATA NA KALOU MO KILAI KOYA
14. O cei na yaca ni Kalou? Eda kila vakacava ni dodonu meda vakayagataka na yacana?
14 Ke o via veitokani kei na dua, na imatai ni ka o na tukuna vua na yacamu. Vakacava na Kalou, e tiko na yacana? Levu na lotu era kaya ni yacana na Kalou se Turaga, ia e sega ni yaca qori. E icavuti wale ga me vaka na “tui” se “peresitedi.” Sa vakatakila vei keda na Kalou ni yacana o Jiova. E kaya na Same 83:18: “Mera kila na tamata ni o kemuni, na yacamuni ga o Jiova, o kemuni ga oni Cecere Duadua e vuravura taucoko.” Era vakayagataka vakavica na udolu na dauvola iVolatabu na yaca ni Kalou. E vinakata o Jiova mo kila na yacana, mo vakayagataka tale ga. E vakatakila vei iko na yacana mo rawa ni nona itokani.
15. Na cava na ibalebale ni yaca, Jiova?
15 E titobu na ibalebale ni yaca ni Kalou, Jiova. E tiko kina na vakasama ni nona rawa ni cakava kece na Kalou na nona yalayala kei na nona inaki. Sega ni dua na ka e rawa ni tarovi koya. O Jiova duadua ga e rawa ni vakatokai ena yaca ya. *
16, 17. Na cava na ibalebale ni: (a) “Kaukaua Duadua”? (b) “Tui ni veitabagauna”? (c) “Dauveibuli”?
16 Eda sa raica oti mai ni tukuna na Same 83:18 me baleti Jiova: “O kemuni ga oni Cecere Duadua.” E kaya tale ga na Vakatakila 15:3: “E cecere qai veivakurabuitaki na nomuni cakacaka, Jiova na Kalou, oni Kaukaua Duadua. E dodonu, e dina na nomuni sala, na Tui ni veitabagauna.” Na icavuti “Kaukaua Duadua” e dusia ni sega tale ni dua e lomalagi se vuravura e kaukaua me vakataki Jiova. Eda kila tale ga ena icavuti “Tui ni veitabagauna” ni tawamudu nona bula. E kaya na Same 90:2 ni Kalou tu ga o koya mai na gauna tawamudu ina gauna tawamudu. Dua dina na ka vakatubuqoroqoro ya!
17 O Jiova ga na Dauveibuli. E kaya na Vakatakila 4:11: “E ganiti kemuni Jiova, na neimami Kalou, me nomuni na lagilagi, na vakarokoroko, kei na kaukaua, ni oni bulia na ka kece, ena nomuni lewa era bula, era buli kina.” Io, na agilosi mai lomalagi, na kalokalo, veimataqali vuata, na ika ni wasawasa kei na cava ga o vakasamataka rawa, qori e bulia kece o Jiova!
RAWA MO ITOKANI I JIOVA
18. Na cava era nanuma kina eso ni sa na sega tu ga ni rawa mera veitokani kei na Kalou? Ia na cava e tukuna na iVolatabu?
18 Nira vulica eso na itovo qoroi i Jiova, era rere ra qai nanuma, ‘Sa rui kaukaua, cecere, qai tu sara mai vakayawa na Kalou, e rawa gona vakacava ni kauaitaki au?’ E sega ni vinakata na Kalou me va qori nomu rai. E vinakata o Jiova mo drau veitokani. E kaya mada ga na iVolatabu ni “sega ni yawa o koya vei keda yadua.” (Cakacaka 17:27) Kena ibalebale e vinakata na Kalou mo toro voleka vua, ena qai ‘toro voleka mai vei iko’ me vaka ga e yalataka.—Jemesa 4:8.
19. (a) O rawa vakacava ni veitokani kei na Kalou? (b) Na idivi cava kei Jiova o taleitaka vakalevu?
19 O rawa vakacava ni veitokani kei na Kalou? E kaya o Jisu: “Ena rawata na bula tawamudu, o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.” (Joni 17:3) Saga mo kilai rau o Jiova kei Jisu ena nomu vulica tiko ga na veika me baleti rau. O na rawa ni bula tawamudu kina. Eda sa raica oti mai ni “Kalou ga na loloma.” (1 Joni 4:16) Ia e levu tale tu na kena idivi. E kaya na iVolatabu ni o Jiova e “dauyalololoma qai dauveinanumi, e berabera ni cudru, qai vuabale ena loloma e dei kei na dina.” (Lako Yani 34:6) E ‘vinaka qai tu vakarau me veivosoti’ o Jiova. (Same 86:5) E dau vosovoso qai yalodina. (2 Pita 3:9; Vakatakila 15:4) O na vulica e levu tale na itovo totoka i Jiova ni o wilika na iVolatabu.
20-22. (a) Eda rawa vakacava ni toro voleka vua na Kalou nida sega ni raici koya? (b) Na cava mo cakava ke ra saga eso mera tarova nomu vulica na iVolatabu?
20 O rawa vakacava ni toro voleka vua na Kalou ni o sega ni raici koya? (Joni 1:18; 4:24; 1 Timoci 1:17) O na kilai Jiova vinaka ni o wilika na kena itukutuku ena iVolatabu. (Same 27:4; Roma 1:20) Na levu ga ni nomu vulici Jiova, na levu tale ga ni nomu lomani koya kei na nomu vinakata mo toro voleka vua.
21 Ni o vulica na veika me baleti Jiova, o na kila ni Tamada o koya. (Maciu 6:9) E buli keda qai vinakata meda marautaka na noda bula. Qori na ka e vinakata e dua na tama dauloloma vei ira na luvena. (Same 36:9) Io, e kaya na iVolatabu ni o rawa ni itokani i Jiova. (Jemesa 2:23) Vakasamataka mada, e vinakata o Jiova na Dauveibuli ni lomalagi kei vuravura mo nona itokani!
22 Era na saga eso mera tarova nomu vulica na iVolatabu. De dua era leqataka ni o sa na veisautaka nomu lotu. Ia me kua sara ni dua e tarova nomu veitokani kei Jiova. Qori ga na nomu itokani vinaka duadua.
23, 24. (a) Na cava mo taro tiko ga kina? (b) Na cava ena tasereki ena ulutaga e tarava?
23 Ke o sega ni taura rawa eso na ka o vulica ena iVolatabu, kua ni madua na taro se kere veivuke. E kaya o Jisu meda dau yalomalumalumu me vakataki ira na gonelalai. (Maciu 18:2-4) E bibi tale ga meda dau taro me vakataki ira na gone. E vinakata na Kalou mo kila na isau ni nomu vakatataro. Vulica gona vagumatua na iVolatabu mo vakadeitaka kina na dina ni veika o vulica.—Wilika Cakacaka 17:11.
24 Na sala vinaka duadua mo kilai Jiova kina, oya mo vulica na iVolatabu. Ena tasereki ena ulutaga e tarava na vuna e duatani duadua kina na iVolatabu.
^ para. 15 Ke yali ena nomu iVolatabu na yaca, Jiova, se o via kila eso tale na ka me baleta na ibalebale kei na icavucavuti ni yaca ni Kalou, yalovinaka raica na iKuri ni iVakamacala 1.


text:
Meu Valuta Vakacava na Vakasamataki ni Veiyacovi?
Ka o rawa ni cakava
Digia vinaka nomu ilala. Ke ra tekivu veitalanoataka na lewe ni kalasi na veika me baleta na veiyacovi vakasisila, na nomu tomani ira ena vakadredretaka na kena guilecavi na itovo qori. O na rairai lewa vakamatau mo biubiu mera kua kina ni nanuma ni o yalododonu sivia se mera veivakalialiai.
Cata na Ka ni Veivakamarautaki Vakasisila. Levu na ka ni veivakamarautaki nikua e uqeta na gagadre ni veiyacovi. Na cava e veivakasalataki kina na iVolatabu? “Meda vakasavasavataki keda mai na dukadukali kece vakayago kei na dukadukali vakayalo, da qai cakava tiko ga qori ena noda doka na Kalou.” (2 Korinica 7:1) Meda qarauna na ka ni veivakamarautaki e uqeta na gagadre ni veiyacovi.
Nanuma qo: E sega ni ca na gagadre ni veiyacovi. Ni bulia na tagane kei na yalewa na Kalou me rau veivinakati, na vakacegui tale ga ni gagadre ni veiyacovi e dodonu me caka ga ena lomanibai ni vakamau. Ke yacovi iko gona na gagadre ni veiyacovi kua ni nanuma ni sega ni rawa ni savasava na nomu itovo.
Bibi me nanumi: E vakatau sara ga vei iko na ka o na vakasamataka kei na savasava ni nomu itovo!


text:
RA TAROGA NA ITABAGONE
Cava Meu Cakava Niu Vakasagai?
Na cava na veivakasagai?
Vakacava keu vakasagai?
Na cava au na cakava?
Na cava na veivakasagai?
E wili me veivakasagai na ivukivuki vakasevaki e uqeta na veiyacovi me vaka na veitarai se wede. Ia ena so na gauna e dredre mo kila na duidui ni veivakanini, wede, kei na veivakasagai.
Vakacava, o kila tiko na kedratou duidui? Raica na taro ni veivakasagai mo kila kina!
Ka ni rarawa ni sega ni yala ga e koronivuli na veivakasagai. Ia ke o bucina rawa qo na yalodei kei na iwalewale mo vorata kina na veivakasagai, ena yaga qori ni o sa cakacaka. O na rawa tale ga ni tarova na dau veivakasagai me kua ni vakasaga eso tale!
Vakacava keu vakasagai?
Ena rawa ni tarovi mo kua ni vakasagai ke o kila na kena ibalebale, kei na ka mo cakava! Raica mada qo e tolu na ituvaki kei na ka o rawa ni cakava ena ituvaki yadua.
ITUVAKI:
E kaya o Tavaita sa yabaki 20, “
Ena vanua au cakacaka kina, era dau kaya eso na tagane era qase sara vei au niu goneyalewa totoka, era diva mera gone tale ena 30 na yabaki. Dua vei ira e lako mai dakuqu qai vakaboica na uluqu!”
E nanuma o Tavaita: ‘Keu vakawalena se vosota tiko ga, de dua ena sega ni tomana.’
Na cava e cala kina qori: Era kaya na kenadau ke vakawaleni na veivakasagai, ena tomani tiko ga, ena rawa ni ca sara.
Tovolea mada qo: Vosa ena yalovinaka, ia tukuna vakadodonu vei koya e veivakasagai ni o sega ni taleitaka na ka e tukuna kei na nona ivukivuki. E kaya o Tara sa yabaki 22, “
Ke dua e tarai au vakaveitalia,
au na vuki qai tukuna vua me kua tale ni tarai au. Qori ena kurabui kina.” Ke tomana tiko ga nona veivakasagai, dei tiko ga, kua ni soro. E veivakasalataki na iVolatabu meda dei tiko ga ena ivakatagedegede savasava: “
Mo ni tudei sara ka mo ni lewenilotu Vakarisito matua ka lomadei.”
Vakacava ke vakarerei iko na dau veivakasagai me vakacacani iko? Kua ni bolei koya. Dro tani mai na ituvaki qori ena gauna totolo duadua qai kerea e dua na uabula nuitaki me vukei iko.
ITUVAKI:
E kaya o Vini sa yabaki 18, “
Niu se kalasi ono, rau dreti au e rua na goneyalewa ena pasese. Dua vei rau e dau veimoceri kei ira na yalewa qai vinakata me keirau lako vata. Au sega ni taleitaka, ia rau vakasagai au tiko ga e veisiga ena gauna e veisau kina na kalasi. Ena dua na gauna, erau biligi au e lalaga!”
E nanuma o Vini: ‘Keu tukutuku vua e dua, ena nanumi niu malumalumu, era na sega ni via vakabauti au.’
Na cava e cala kina na rai qori: Ke o sega ni tukutuku vua e dua, ena tomani tiko ga na ka e dau cakava o koya e veivakasagai, ena tini vakasaga eso tale.
Tovolea mada qo: Mo qara na veivuke. Erau na vukei iko na nomu itubutubu kei ira na nomu qasenivuli me tarovi kina nomu vakasagai. Vakacava ke ra sega ni raica vakabibi na ka o kudruvaka? Tovolea mada qo: Gauna kece o vakasagai kina, vola na kena itukutuku matailalai. Mo vola tale ga na tikinisiga, na gauna, na vanua o vakasagai kina, kei na ka kece e tukuna vei iko. Solia e dua na ilavelave vei rau na nomu itubutubu, se nomu qasenivuli. Levu era dau raica vakabibi na kudru e volai, sega soti na kena e tukuni.
TUVAKI:
E kaya o Tuliana sa yabaki 18, “
Au rerevaka e dua na gonetagane e lewe ni timi ni rakavi. Rauta ni 2 na mita na kena balavu, e 135 na kilokaramu na kena bi! E vakasamataka tiko me keirau veiyacovi.’ Ena dua taucoko na yabaki, voleka ni veisiga e dau vakasagai au. Dua na siga e toso voleka mai vei au ni keirau tiko taurua ga e valenivuli. Au lade, au cici i tuba.”
E nanuma o Tuliana: ‘E dau va ga qori o ira na tagane.’
Na cava e cala kina na rai qori: Ena sega ni via veisautaka na nona ivakarau o koya e dau veivakasagai ke da nanuma kece ni sa donu tiko.
Tovolea mada qo: Kua sara ni dredrevaka se matadredredre vei koya e vakasagai iko. Mo vakaraitaka ena nomu ivukivuki kei na irairai ni matamu ni o sega ni taleitaka na ka e cakava.
Na cava au na cakava?
ITALANOA DINA 1:
E kaya o Tabitha, “
Au dau via yalovinaka vei ira na tamata kece. Nira vakasagai au na tagane, au na tukuna vei ira me kua, ia au sega ni dei, au dau matadredredre niu vosa vei ira. Era nanuma niu wede tiko..”
Ke o iko o Tabitha, na cava o na cakava ni o vakasagai? Na vuna?
Na cava e nanuma kina o koya e dau veivakasagai ni o wedevi koya tiko?
ITALANOA DINA 2:
E kaya o Sabina, “
E tekivu ga vakalalai ena nodra veiwali ca eso na cauravou ena neitou lesoni ni vakaukauayago. Ena vica na macawa au vakawalena na ka era tukuna, ia ni toso na gauna sa qai ca tiko ga. Era mai dabe e yasaqu ra qai mokoti au. Au biligi ira, ia era cakava tiko ga. Oti e solia vei au e dua na cauravou e dua na tikinipepa e volai kina na itukutuku vakasisila. Au solia sara vei noqu qasenivuli. E mani vakatalai na cauravou qori mai koronivuli. Au qai kila ni a dodonu meu lako vei qasenivuli ni se qai tekivu ga!”
Cava o nanuma ni sega ni via lako totolo kina vei qasenivuli o Sabina? O nanuma ni vinaka nona vakatulewa? Na vuna?
ITALANOA DINA 3:
E kaya o Suzanne, “
E torovi ganequ o Greg e dua na cauravou e valenivakacegu. E volekati Greg yani qai kaya, ‘Reguci au.’ E vakasega o Greg, ia e tu ga vakadua na cauravou ya. Sa qai biligi koya ga o Greg.”
O nanuma ni vakasagai o Greg? Na vuna?
Cava o nanuma kina nira sega ni dau tukutuku eso na cauravou ni vakasagai ira e dua tale na cauravou?
O duavata kei na ka e cakava o Greg? Na cava o na cakava?
Vulica eso tale na ka: Raica na wase 32, “How Can I Protect Myself From Sexual Predators?” ena ivola na Questions Young People Ask—Answers That Work, Volume 1.


text:
Kei na irairai vakalevu cake
Raica na vosa ni ivola
Mai na ivola ni vosa taucoko vata kei na yaca taucoko, naba ni talevoni, imeli kei na so tale.
Raica na History ni veikacivi
Raica na itukutuku ni kaci ka taura na yaca i na veitaratara mai na ivola ni vosa. Na gauna, gauna kei na iwiliwili.
Mataveilawa ni tuva kawa
Raicalesu sarava na itaviqaravi kei na bookmarked na mataveilawa ena na talevoni na barausa ni mata.
Notisi ni Sim
Rawata na notisi ni veisautaka o koya e vakayagataka na kadi ni sim.
Veisau ni misini lalai
Me taqomaki kina na nomu vakavure ilavo, SPYERA e vakatarai iko mo tosoya na parokaramu ni komipiuta na ki na dua tale na misini ni tokoni.
Lewa ni vanua
Qarava na nomu parokaramu ni SPYERA loma ena nomu akaude ni mataveilawa.
Rawarawa ni kena vakayagataki
E rawarawa sara me vakacurumi ka vakayagataki na SPYERA, dau ena loma ni 2-3 na miniti.
Veisau ni vatavata
O rawa ni toso o parokaramu ni komipiuta ena maliwa ni duidui na kedra yavu.
Undetectable
SPYERA e dua na ivolakerekere ni vunitaki tu na spy, ka sega ni rawa me soti.
Vakayawa na Uninstall
SPYERA rawa me tu vakasuka loma ena nomu akaude ni mataveilawa.
Vakayawa na vakavoui
SPYERA rawa me baleta na kena vakavoui vou mai na seva (server) vaka.
Itaviqaravi ni kena vakayagataki
SPYERA e rawa ni kilai vakatikora, Tu vakasuka kei na kena e vakayagataki ni apps ena misini.
Spoof SMS
Vakauta e dua na SMS sega ni laurai mai na talevoni ni Oira e baleti ki na dua na naba e vakamatatataka.
Veitaqomaki
AES/PKI Encryption, HTTPS Encryption ena nomu itukutuku.
Ivakatagedegede ni vakabateri ni jeke
Na ivakatagedegede ni vakabateri ni jeke loma ena nomu akaude ni mataveilawa.
Notisi ni veikacivi
Dusimaki ni e dua na naba e vakamatatataka na veikacivi se sa kacivi.


text:
Vuso ni biauFijian song and sigidrigi.mp3
Tegu ni Delai KoroVuso ni Biau.mp3
Caucau Ni Delai SeaturaNi Vosoti Au (Remix : DJ Ben).mp3
Sega so ni yagaBua ni Lomainabua.mp3
Sega Ni Yaga Na TagiKabu Ni Delai Kade.mp3
Loma ni bucafijian song and sigidrigiwmv.mp3
Tegu Ni Delai KoroMudre Malua Tu Na Cagi.mp3
Daru Mai Dre na Dali -Tegu ni Kalaka.mp3
Kabu Ni Delai KadeE vaka na Uciwai.mp3
Ni lutu na yakaviSakisaki ni tobu karakarawa.mp3
Fiji musicVakarau meu takali.mp3
Tegu Ni Delai KoroNomu Yali Mai.mp3
Tegu Ni Delai KoroKamikamica Tu Ni Bula.mp3
Tegu Ni Delai KoroSeretaka Qo.mp3
Au via qalovi RewaTegu ni Kalaka.mp3
Kabu Ni Delai KadeDraki Vinaka Tu Na Vanua.mp3
Yaya ni lakoSenibuasala.mp3
vuso ft cercizson namewmv.mp3
Tegu Ni MatakaSobo Luisa (2015 Single Release).mp3
Vakarau tu na veitalatalaFijian Songs and Lyricswmv.mp3
Na Yaloqu o a`uta VakaduaKabu ni Delai Kade.mp3
Sa Baleti Au Ga- Senidawadawa Serenaders- Sigidrigi.mp3
Ko Sa Mai Biuti Au Lei Buna -Tegu ni Kalaka.mp3
Tegu Ni Delai KoroNomui Regu Ni Dodomo.mp3
Au sokota cake yani Cripple serenaders.mp3
Senibuasalani naica beka li wmv.mp3
Kabu ni Delai KadeMo Toso Mai/Noqu Bula Mo Lewa.mp3
Taura Na LigaquMalumu Ni Tobu Kei Naivaukura.mp3
tegu ni delai kuitaruae dela ni wai.mp3
Nodaru VeitalatalaJimmy Subhaydas!.mp3
(fijian song) tegu ni delai kuitaruaau a duri.mp3
Le jeu de Robin et MarionVous l'orés bien dire.mp3
XDJ™ DokidokiDau Mudre Malua (Live)wmv.mp3
O Sobo Sega Mada Nai LolomaCaucau ni WaiManu.mp3
Susi Sai Au GaCaucau Ni Waimanu.mp3


text:
RA TAROGA NA ITABAGONE
Na Cava Meu Kila me Baleta na Vakauitukutuku?
:-) Ke yalomatuataki na vakauitukutuku ena talevoni, ena yaga dina ena veivosaki.
:-( Ke sega ni yalomatuataki, ena vakaleqa nomu veimaliwai kei na kemu irogorogo.
Ena vakamacalataki ena ulutaga qo na ka mo kila me
Baleti koya o vakauitukutuku kina
iTukutuku o vakauta
Gauna o vakauitukutuku kina
E vakamacalataki tale ga ena ulutaga qo:
Na ivakasala me baleta na vakauitukutuku
Na taro ni vakauitukutuku
O koya o vakauitukutuku kina
Era tukuna e levu na itabagone ni sala vinaka duadua ni veivosaki na vakauitukutuku. O na veivosaki kina kei na dua, se o ira kece e tiko vei iko na yacadra, vakavo ke rau sega ni vakadonuya na nomu itubutubu.
“E sega ni taleitaka o Ta me keirau vosa vakaveitacini vei ira na tagane. Ke keirau vosa vei ira, me keirau vakayagataka na talevoni e lomanivale, mera tiko tale ga kina eso.”
—Lenora.
Ka mo kila: Ke o solia vakaveitalia na nomu naba, o na leqa kina.
“Ke o sega ni qarauna o cei soti e kila na nomu naba, o na rawa ni taura eso na itukutuku se itaba o sega ni taleitaka.”
—Semi.
“Ke o dau vakauitukutuku wasoma vua e dua na tagane ke o yalewa, se vua e dua na yalewa ke o tagane, ena totolo wale ga nomu vinakati koya.”
—Sitiveni.
E kaya na iVolatabu: “
O koya sa yalomatua sa kunea na ca, ka sa vunitaki koya.” (Vosa Vakaibalebale 22:3) Ni o qaqarauni, o na sega ni rarawa kina.
iTalanoa dina: “
Au veitokani kei na dua na cauravou, au dau vakauitukutuku vua, e dau vakauitukutuku tale ga mai vei au. Au vakasamataka ni keirau veitokani vinaka. Au nanuma ni sega ni dua na kena ca qori, ia e qai tukuna ni sa vinakati au tiko. Niu raica lesu, au liaca ni a sega ga ni dodonu meu vakailala vata kei koya, seu vakauitukutuku vua ena levu na gauna.”
Vakasamataka mada: Na cava o nanuma, ena vakaleqa na nodrau veimaliwai o Melinda kei na cauravou qori ni sa kila na lomana?
Vola tale na italanoa! Na cava e rawa ni cakava o Melinda me rau veitokani tiko ga kina kei na cauravou ya?
iTukutuku o vakauta
E rawarawa sara na vakauitukutuku da qai marautaka na wilika, ia eda guilecava ni rawa ni tauri cala na kena ibalebale.
Ka mo kila: E rawa ni tauri cala na itukutuku e vakau.
“Na vakauitukutuku e sega ni kilai kina na ivakarau ni yalo se rorogo ni domo, wili kina na ivakatakilakila se droini e vakaraitaka na kena ituvaki o koya e vakauta. E rawa ni vakavu veilecayaki.”
—Virisila.
“Au kilai ira na goneyalewa e ca na kedra irogorogo ra qai wedewede nira vakauitukutuku vei ira na tagane.”
—Laura.
E kaya na iVolatabu: “
Na tamata vinaka era dau vakasama ra qai vosa.” (Vosa Vakaibalebale 15:28, Good News Translation) Na cava eda vulica eke? Mo wilika tale nomu itukutuku qai vakauta!
Gauna o vakauitukutuku kina
Ni o vakayagataka nomu vakasama, o na biuta eso na lawa ni nomu vakauitukutuku, era tukuna eso me itovo vinaka ni vakauitukutuku.
Ka mo kila: Ke o sega ni qarauna na ivakarau ni nomu vakauitukutuku, o na veibeci, o na sega ni taleitaki.
“E rawarawa mo guilecava na itovo vinaka ni vakauitukutuku. Niu veitalanoa tiko kei na dua seu kana, au vakauitukutuku tale tiko ga ena gauna qori.”
—Alisi.
“E rerevaki ni o draiva o qai vakauitukutuku tiko. Ke gole tani na matamu me kua ni raica na gaunisala, o na rawa sara ga ni coqa.”
—Anne.
E kaya na iVolatabu: “
E vagauna na ka kece ga, . . . na gauna ni tiko lo kei na gauna ni vosa.” (Dauvunau 3:1, 7) E okati kina na vakauitukutuku me vaka ga na veivosaki!
iVakasala me baleta na vakauitukutuku
Koya o vakauitukutuku kina
;-) Talairawarawa ena ka rau tukuna na nomu itubutubu
—Kolosa 3:20.
;-) Yalomatuataka o cei o solia kina nomu naba ni talevoni. Ni o tukuna ena yalovinaka ni o sega ni via solia na itukutuku me baleti iko, wili kina nomu naba ni talevoni, o sa bucina tiko na itovo ena yaga ni o sa tamatabula.
;-) Kua ni vakauta na itukutuku ni wede. Ke o wedevi koya, ena kauta ga mai na rarawa.
“Au saga me vinaka noqu veimaliwai kei rau na noqu itubutubu ena kena vakayagataki noqu talevoni, rau nuitaki au gona meu vakatulewa vakayalomatua ena naba au maroroya ena noqu talevoni.”
—Virisila.
iTukutuku o vakauta
;-) Ni bera ni o tabaka nomu itukutuku, taroga mada, ‘E vinaka meu vakauitukutuku ena ituvaki qo?’ De vinaka mo qiri, se drau veivosaki.
;-) Kua ni vakauta na itukutuku o na sega ni cavuta e matanavotu.
E kaya o Sera sa yabaki 23, “Ke o sega ni cavuta me rogo, e sega ni dodonu me vakau ena talevoni.”
“Ke dua e vakauta yani vei iko na iyaloyalo ca, tukuna vei rau na nomu itubutubu. Ni o cakava qori ena taqomaki iko, rau na nuitaki iko tale ga na nomu itubutubu.”
—Sireli.
Ni o vakauitukutuku
;-) Vakasamataka rawa na gauna mo kua ni vakayagataka kina nomu talevoni. E kaya o Olivia, “
Au sega ni kauta noqu talevoni ena gauna ni kana, vuli iVolatabu se vuli lesoni.
Au dau bokoca ena gauna ni soqoni vaKarisito meu kua ni temaki meu raica.”
;-) Mo dauveinanumi. (Filipai 2:4) Kua ni vakauitukutuku ni drau veivosaki tiko kei na dua.
“Au biuta eso na lawa meu muria me vaka na vakauitukutuku niu tiko vata kei ira na noqu ilala, vakavo ke bibi. Au sega tale ga ni dau solia noqu naba vei ira au sega ni kilai ira vinaka.”
—Jieni.


text:
IVAKASALA INA VUVALE | VAKAWATI
Na iWali ni Veiba
ITUVAKI DREDRE
Ni o veivosakitaka e dua na ka kei watimu, vakacava drau dau veiba tu ga? O leqataka ni o na cakava e dua na ka ena vakacudrui watimu qai tini ina veiba katakata?
Ke vaka kina, mo nuidei ni rawa ni wali na ituvaki qori. Ia mo na kila mada e liu na vuna drau dau veiba kina.
VU NI VEIBA
Nanuma cala.
E tukuna o Tulia * e dua na yalewa vakawati: “So na gauna e dau taura cala o watiqu eso na ka au tukuna, seu nanuma niu a tukuna vua e dua na ka, ia au a sega dina ni tukuna.”
Duidui rai.
Se mani vakacava na nomudrau dau cakacaka vata vakaveiwatini, ena duidui tiko ga na nomudrau rai ena so na ka. Na cava na vuna? Baleta ni sega tu ga ni tautauvata na nodrau rai e le rua, na duidui ni rai qori e rawa ni vakavuna me marautaki se vakilai na dredre ena vakawati. Ia e levu na veiwatini era dau veiba ni duidui na nodra rai.
iVakaraitaki ca.
E kaya e dua na yalewa vakawati o Raijeli: “Rau dau veiba na noqu itubutubu rau qai dau veisavosa. Niu sa vakawati, au dau vosa vei watiqu me vaka ga na nona dau vosa o Na vei Ta. Au sega ni dau veidokai.”
Kila na vuna.
Eso tale na ka e dau vakavuna na veiba katakata, sega ni ka e veivosakitaki tiko ena gauna ya. Kena ivakaraitaki, ena rairai tekivu na veiba ni tukuna e dua vei kemudrau, “O dau bera tu ga!” e sega ni kena ibalebale ni vinakata o koya mo vakatotolo, ia e vinakata ga me kauaitaki.
Se mani cava e vakavuna na veiba, ena rawa ni vakavu tauvimate qai tini sara ina veisere ke yaco wasoma. Na cava gona me caka me kua kina na veiba?
KA O RAWA NI CAKAVA
Ena rawa ni wali na veiba ke kilai na ka e vakavuna. Tovolea mo drau cakava mada qo ni vinaka tu na ituvaki e vale.
1. Drau yadua na tikinipepa, drau qai vola na veika drau se qai veibataka ga. Kena ivakaraitaki, ena rawa ni vola o tagane, “O maliwai ira tu ga na nomu itokani ena loma ni siga taucoko, o sega mada ga ni qiri mai mo tukuna na vanua o tu kina.” E rawa ni vola o yalewa, “O cudru baleta niu dau veimaliwai kei ira na noqu itokani.”
2. Tovolea mo drau yalorawarawa ni veitalanoataka na taro qo: Vakacava e bibi dina na ka e veibataki ya? E rawa ni guilecavi ga? Ena so na ituvaki, e vinaka mo drau veirogorogoci, drau qai raibaleta na ituvaki qori ena loloma me rawa ni drau veiyaloni tiko ga.
Ke drau raica ni sega wale ga na betena na veika drau veibataka qori, drau veivosoti, drau qai guilecava.
Ia ke drau nanuma ni bibi na ka drau veibataka, drau tovolea qo.
3. Vola na ka o nanuma ena gauna drau a veiba tiko kina, me cakava tale ga qori o watimu. Kena ivakaraitaki, ena rawa ni vola o tagane, “Au raica ni o sa maliwai ira tu ga na nomu itokani, e sega ni levu na gauna daru vakayagataka vata.” Ena rawa ni vola o yalewa, “Au raica ni o dau via ovisataki au tu ga.”
4. Drau veisau tikinipepa, qai wilika na ka drau dui vola. Na cava e kauaitaka vakalevu o watimu ena gauna drau a veiba kina? Drau veivosakitaka e dua tale na sala drau rawa ni walia kina na leqa, mo drau kua ga ni veiba.
5. Drau veitalanoataka na veika drau vulica mai na vakatutu qori. Sala cava drau na muria kina na vakatutu qori mo drau kua kina ni veiba ena dua na gauna mai muri?
^ para. 7 Sa veisau eso na yaca.
VULICA ESO TALE NA KA
ITUKUTUKU VINAKA MAI VUA NA KALOU!
E Rawa ni Marau Vakacava na Nomu Vuvale?
Na Kalou mamarau o Jiova e vinakata mera mamarau na vuvale. Raica na ivakasala yaga vakaivolatabu vei ira na tagane kei na yalewa vakawati, itubutubu, kei na gone.
YADRA!
Sala me Wali Kina na Duidui
Va na sala e rawa ni vukei iko kei watimu mo drau kua ni dau veiba, mo drau walia vata ga na leqa.


text:
IVAKASALA INA VUVALE | VEISUSU
Vakavulici Ira na Gone Mera Lewa Matau
ITUVAKI DREDRE
E sega ni dau lewai koya vinaka na luvemu yabaki ono. Ke vinakata e dua na ka, me soli sara ga vua! Ke vakacudrui, so na gauna e dau vosavosa. De o na vaqaqa, ‘Dau va ga qo na nodra ivakarau na gone? Ena qai vinaka ni toso na gauna, se kena gauna qo meu vakavulici koya me lewa matau?’
KA MO KILA
Sega ni vakabibitaki ena ivakarau ni bula nikua na lewa matau. E vola o Dr. David Walsh: “Nida bula tu ena vuravura e dau raici kina vakamamada na ka, era uqeti na gone kei na uabula mera cakava ga na ka era vinakata. Se mani veivakasalataki e dua na kenadau se dua e veivakaisini, levu na gauna ena tautauvata ga na ka era kaya, oya meda muria ga na lomada.” *
Bibi mera vakavulici nira se gone. Ena dua na vakadidike se vakayacori dede tiko mai, a soli vei ira na gone yabaki va e dua na kakana kamica na marshmallow, qai tukuni vei ira nira rawa ni kania ena gauna ga ya, se ra wawa vakalailai me qai soli e dua tale me nodra icocovi ni vosota. E muri nira sa lai tuvaitutu na gone yabaki va era a lewa matau, e vinaka cake sara nodra bula vakayago, nodra veimaliwai kei na nodra veika ni vuli ni vakatauvatani kei ira na kena vo.
Rawa ni ca vakalevu ke ra sega ni vakavulici mera lewa matau. Era kaya na dau vakadidike ni rawa ni lewa na cakacaka ni nona mona e dua na gone na veika sara ga e vulica. E vakamacalataka o Dr. Dan Kindlon na kena ibalebale, “ke da vakamenemenei ira vakalevu na luveda, da qai sega ni vakavulici ira mera dau wawa, ra kua ni vakaceguya totolo na lomadra, ra valuta tale ga na veitemaki, ena dredre me cakacaka nodra mona mera vakaitovotaka na itovo eda nanuma nira rawa ni bulataka.” *
KA O RAWA NI CAKAVA
Mo ivakaraitaki. O dau lewa matau? Dau raica o luvemu ni o cudru ena gauna e osooso sara tu ga kina na gaunisala, o suguraki iko ga yani ena dua na iyatu laini ena sitoa, se o curu takoso nira veivosaki tiko eso? E vola o Kindlon: “Na sala vinaka duadua mera vakavulici kina na luveda mera lewa matau, oya meda ivakaraitaki sara ga.”—iVakavuvuli vakaivolatabu: Roma 12:9.
Vakaraitaka vua na ka e rawa ni sotava. Mo vakavulici luvemu me veiganiti kei na nona yabaki, qai vakaraitaka vua ni tiko na yaga ni nona sega ni muria na lomana, tiko tale ga na ca ni nona muri lomana. Kena ivakaraitaki, ke dua e vakacudrui koya, vukei koya me vakasamataka qo: ‘Ena dua na kena yaga keu sauma lesu? E tiko na ka au rawa ni cakava meu walia kina—deu rawa ni wiliwili me yacova na tini me ruru kina noqu cudru? Se vinaka meu lako tani ga mai kina?’—iVakavuvuli vakaivolatabu: Kalatia 6:7.
Uqeti koya. Dau vakacaucautaki luvemu ke lewa matau. Tukuna vua ni sega ni ka rawarawa nona saga me kua ni cakava na ka ga e vinakata, ia e ivakaraitaki ni nona kaukaua qori! E kaya na iVolatabu: “E vaka na koro e botei ni sega na kena bai, na tamata e sega ni lewa vinaka na nona cudru.” (Vosa Vakaibalebale 25:28) Ia “e vinaka o koya e berabera ni cudru, e ca na tamata qaqa.”—Vosa Vakaibalebale 16:32.
Vakatovotovo. Tuvanaka eso na ka ni qito kei na vakatasuasua me kilai kina na cava ena cakava, se me vakatulewa vakacava se so na kena e tautauvata. Veitalanoataka eso na ka e dau rawa ni yaco dina, qai vakatasuasuataki na veika e rawa ni yaco kina, me laurai e vinaka se ca. Me bulabula na vakatasuasua: E rawa ni vakayagataki na matakau e tauri e liga me qai vosa tiko, na droini, se so na iwalewale e taleitaki, era rawa tale ga ni vuli kina. Me nomu inaki mo vakavulici luvemu me lewa matau, me kua ni cakava na ka ga e vinakata.—iVakavuvuli vakaivolatabu: Vosa Vakaibalebale 29:11.
Dau vosovoso. E kaya na iVolatabu ni “ka lialia e vauci e lomana na gone.” (Vosa Vakaibalebale 22:15) Kua ni namaka me lewa matau vakasauri o luvemu. E kaya na ivola Teach Your Children Well: “Ena taura toka na gauna, so na gauna ena lewa matau, so tale na gauna ena sega, oti sa na qai vinaka tale.” Ia qori e dua na sasaga yaga. E kaya tale na ivola qo: “Na gone e dau vosota ena rawa ni lewai koya matau me kua ni vakayagataka na wainimate gaga ni yabaki 12 se veiyacovi ni yabaki 14.”
VULICA ESO TALE NA KA
YADRA!
iWali ni Cudru
Lima na yavu vakaivolatabu mo lewa matau kina na nomu cudru.


text:
E Veisautaka na Bula na iVolatabu
“Au sa Qai Kila ni Sega ni Noqu iTavi Meu Veisautaka na iTuvaki ni Vuravura Qo”
SUCU: 1966
VANUA: FINILADI
KA E KILAI KINA: DAUVALATAKA NODRA TAQOMAKI NA MANUMANU
NOQU BULA E LIU:
Keitou tiko ena siti o Jyväskylä, ena loma kei Finiladi. Au dau taleitaka na veika bula niu se gone. Keitou dau lai sarava vakavuvale na veikauloa totoka kei na drano e voleka ena neitou itikotiko. Au taleitaki ira tale ga na manumanu niu se gone; au dau roqota na pusi kei na koli! Niu sa uabula, au rarawataka na nodra dau vakalolomataki na manumanu. Au lai lewena sara e dua na isoqosoqo e dau valataka nodra vakalolomataki na manumanu.
E levu na ka keimami cakava me tarovi kina na nodra vakalolomataki na manumanu. Keimami vakarautaka eso na ivola, keimami tayabe ena neimami kudruvaka na kena dau volitaki na kulinimanumanu, kei na nodra vakayagataki na manumanu ena vakadidike vakasaenisi. Keimami tauyavutaka e dua tale na isoqosoqo ni nodra taqomaki na manumanu. Era sega ni taleitaka na vakailesilesi na ka keimami cakava ni sa rui sivia tale. Levu na gauna au vesu qai veilewaitaki.
Au dau rarawataka tale ga na veika vakaloloma e yaco tu e vuravura. Au lai lewena eso tale na isoqosoqo, wili kina na Amnesty International kei na Greenpeace. Au tokona vakalevu na nodra sasaga. Au valataka na nodra dodonu na dravudravua, waloloi, kei ira na vakaloloma.
Toso na gauna, au qai kila niu na sega ni rawa ni veisautaka na ituvaki e yaco tu e vuravura. Era sa walia rawa na isoqosoqo qori eso na leqa lalai, ia era sega ni walia rawa na leqa lelevu. Au raica ni sa qai ca ga vakalevu na ituvaki ni vuravura qo, ra qai sega ni bau kauai kina na tamata. Au yalolailai sara ga.
VEISAUTAKI AU NA IVOLATABU:
Dua na ka noqu rarawa ni sa dreve na noqu sasaga, au mani saga meu kila na Kalou kei na iVolatabu. Au a vulica tu na iVolatabu kei ira na iVakadinadina i Jiova. Era dau kauaitaki au, ia au sega ni bau vakasamataka ena gauna qori meu veisautaka na noqu ivakarau ni bula. E rairai sa kena gauna qo meu veisau.
Niu tekivu wilika na iVolatabu au vakila sara ga na vakacegu. E levu sara na ka au wilika kina me baleta na nodra dau karoni na manumanu. Kena ivakaraitaki, e tukuna na Vosa Vakaibalebale 12:10: “Na tamata vinaka ena taqomaka na nona manumanu.” (Good News Translation) Au dikeva tale ga ni sega ni vakavuna na Kalou na leqa e yaco tu e vuravura. Sa qai ca ga na ituvaki kei vuravura ni levu era sega ni muria nona veidusimaki. E uqeti au sara ga na loloma i Jiova kei na nona vosovoso vakadede.
Au mani volavola vei ira na iVakadinadina i Jiova ena noqu vakayagataka na kuponi ni mekesini meu kerea kina na ivola Na Cava Sara Mada e Kaya na iVolatabu? Sega ni dede rau sikovi au mai e dua na veiwatini iVakadinadina, au mani vakadonuya nodrau veisureti meu vulica na iVolatabu. Au sa dau tiko tale ga ena nodra sokalou ena nodra Vale ni Soqoni. Qori e vakavuna meu taleitaka na ka au vulica tiko ena iVolatabu.
E vukei au na iVolatabu meu veisautaka noqu ivakarau ni bula. Au sa muduka na vakatavako, gunusivia, vosavosa ca, qai savasava na kequ irairai. Au dokai ira na veiliutaki. (Roma 13:1) Au sa biuta tale ga na noqu ivakarau ni bula vakasisila au a bobula tu kina.
E sega ni rawarawa meu biuta na isoqosoqo au lewena tu. Au nanuma niu sa liumuritaki ira keu vakacegu mai na cakacaka. Ia niu vulica na iVolatabu au kila kina ni Matanitu ga ni Kalou ena veisautaka na ituvaki kei vuravura. Au vakadeitaka niu na tokona na veika e vauca na Matanitu qori, qai vukei ira eso tale mera mai kila.
KENA YAGA:
Au dau veivakaduiduitaki tu e liu. Au dau vinakata tale ga me saumi vei ira na tamata ca na ka era cakava. Ia e vukei au na iVolatabu meu veisautaka noqu rai, meu lomani ira na tamata kece. (Maciu 5:44) Dua na sala au vakaraitaka kina na loloma qori, oya na noqu vunautaka na itukutuku vinaka ni Matanitu ni Kalou vei ira eso tale. Au marau ni cakacaka totoka qo e veivakacegui, vakavu marau, qai vakadeitaka vei ira na tamata ni sa voleka ni veisau na ituvaki ca qo.
Au lomavakacegu niu dau nuitaki Jiova ena noqu leqa. Au vakadeitaka ni na sega ni vakalaiva na Dauveibuli mera vakalolomataki na kawatamata kei na manumanu me tawamudu, se me vakacacani tiko ga na vuravura totoka qo. Ena yasana adua, ena vakayagataka na nona Matanitu me veisautaka na ituvaki ca kei vuravura. (Aisea 11:


text:
Na Veiyalayalati Vou
Ai Vola Tabu: A yaca ni veivola yadua e Na Veiyalayalati Vou[Veisautaki | edit source]
Ai vola ni Veiyalayalati Vou i Jisu Karisito na Noda turaga kei na nodai vakabula.
- Ai Tukutuku-vinaka sa vola ko Maciu
- Ai Tukutuku-vinaka sa vola ko Marika
- Ai Tukutuku-vinaka sa vola ko Luke
- Ai Tukutuku-vinaka sa vola ko Jone
- Ai vola i Paula vei ira na kai Roma
- Ai matai ni vola i Paula vei ira na kai Korinica
- Ai karua ni vola i Paula vei ira na kai Korinica
- Ai vola i Paula vei ira na kai Kalatia
- Ai vola i Paula vei ira na kai Efeso
- Ai vola i Paula vei ira na kai Filipai
- Ai vola i Paula vei ira na kai Kolosa
- Ai matai ni vola i Paula vei ira na kai Cesalonaika
- Ai karua ni vola i Paula vei ira na kai Cesalonaika
- Ai matai ni vola i Paula vei Timoci
- Ai karua ni vola i Paula vei Timoci
- Ai vola i Paula vei Taito
- Ai vola i Paula vei Filimoni
- Ai vola i Paula vei ira na Iperiu
- Ai vola i Jemesa
- Ai matai ni vola i Pita
- Ai karua ni vola i Pita
- Ai matai ni vola i Jone
- Ai karua ni vola i Jone
- Ai katolu ni vola i Jone
- Ai vola i Juta
- Ai Vakatakila sa vola ko Jone


text:
WASE 36
Kaukaua na Vakabauta i Turaganivalu
VAKABULAI NONA DAUVEIQARAVI NA TURAGANIVALU
VAKALOUGATATAKI O IRA NA VAKABAUTA
E gole o Jisu ina korolevu o Kapenaumi ni oti nona iVunau ena Ulunivanua. Era lai raici koya sara e keri eso nodra qase na Jiu. A talai ira yani e dua na turaga e sega ni Jiu, e turaganivalu ni Roma.
E tiko e dua nona dauveiqaravi na turaganivalu qori e dau lomana vakalevu. E tauvimate bibi, sa voleka sara ni mate. E sega ni Jiu na turaganivalu, ia e kere veivuke vei Jisu. Era tukuna vei Jisu na Jiu ni ‘davo tiko mai vale na dauveiqaravi e paralasi, dua na ka nona rarawa voli,’ de dua ena vuku ni mosi. (Maciu 8:6) Era nanuma nodra qase na Jiu ni dodonu me vukei turaganivalu o Jisu nira kaya: “E yaga moni cakava vua na ka keimami kerea qo, ni dau yaga vakalevu ina neimami matanitu, e tara tale ga na neimami valenilotu.”—Luke 7:4, 5.
E gole sara o Jisu kei ira na qase ina nona vale na turaganivalu. Ni bera ni yaco i vale sa talai ira yani eso nona itokani na turaganivalu mera kaya vei Jisu: “Turaga, moni kua ga ni lako mai, e sega ni veiganiti moni curu ina noqu vale. Oya na vuna au sega ni lako yani kina vei kemuni.” (Luke 7:6, 7) Sa bau ivakaraitaki vinaka dina ni yalomalumalumu, ni nona ivakarau na turaga qori me dau veivakaroti. E sega ni vakataki ira na kai Roma era dau vakalolomataki ira nodra dauveiqaravi.—Maciu 8:9.
E kila vinaka tu na turaganivalu nira sega ni dau veimaliwai na Jiu kei ira na sega ni Jiu. (Cakacaka 10:28) Qori na vuna e rairai talai ira kina nona itokani mera kaya vei Jisu: “Ke oni vosa ga, ena qai bula na noqu dauveiqaravi.”—Luke 7:7.
E kurabuitaka qori o Jisu qai kaya: “Au tukuna vei kemuni, au sega mada ga ni raica e Isireli e dua me va qo na levu ni nona vakabauta.” (Luke 7:9) Nira lesu i vale nona itokani na turaganivalu, sa bula vinaka tale na dauveiqaravi a tauvimate bibi tu.
Na veivakabulai e cakava ya o Jisu e vakadeitaka kina nira na vakalougatataki na sega ni Jiu ke ra vakabauta, e kaya: “Le levu mai na tokalau kei na ra era na dabe vata kei Eparama kei Aisake kei Jekope ena Matanitu vakalomalagi.” Vakacava o ira na Jiu era sega ni vakabauta? E tukuna o Jisu nira “na biu ena butobuto e tuba. Era na tagi ra qai katibati e kea ena levu ni nodra rarawa.”—Maciu 8:11, 12.
Kena ibalebale era na sega ni vakadonui na Jiu vakayago era sega ni ciqoma na veisureti a soli vei ira e liu, oya mera veiliutaki vata kei Karisito ena Matanitu ni Kalou. Sa na vagolei na veisureti vei ira na sega ni Jiu mera dabe vata kei Jisu, se ra lewe ni “Matanitu vakalomalagi.”


text:
Mo Lesu Vei Jiova
O Jiova e vaqara na nona sipi lako sese, e sureti iko tale ga mo lesu vua.
iVola Mai na iLawalawa Dauvakatulewa
Na ivola qo mai na iLawalawa Dauvakatulewa e vakamasuti ira na dauveiqaravi ni Kalou era biuta na bai.
WASE 1
“Au na Vaqarai Koya e Yali”
Ena rai ni Kalou, vakacava e yali vakadua na sipi e lako sese?
WASE 2
Nuiqawaqawa
—“Sogolati ena Sala Kece”
Ke o rarawa ni o sega ni solia rawa vei Jiova na ka o dau cakava e liu, ena yaga vei iko na nona kaukaua.
WASE 3
Rarawa
—Nida “Didivaka e Dua na Ka”
Tolu na ivakavuvuli vakaivolatabu ena yaga vei iko mo vosota ni caka ca vei iko e dua na tacimu.
WASE 4
Ora ni Lomada
—“Vakasavasavataki Au Mai na Noqu Valavala Ca”
Sala cava o na vakila kina na vakacegu ni savasava nomu lewaeloma?
WASE 5
Lesu Vua na “iVakatawanisipi kei na iVakatawa ni Nomuni Bula”
Keu via lesu vei Jiova, meu tekivu vakacava? Era na ciqomi au na lewe ni ivavakoso?
iTinitini
Vakacava o nanuma lesu na gauna vinaka o marautaka kei ira na dauveiqaravi i Jiova?


text:
Era Vakabauta na Vuku ni a Bula Dina o Jisu?
Me Download
Era vakabauta na vuku ni a bula dina o Jisu qai tiko nodra yavu vinaka. E vola na Encyclopædia Britannica, ilavelave ni 2002 me baleta na nodra dau tukuni Jisu kei ira na lotu vaKarisito taumada na daunitukutuku makawa ena imatai kei na ikarua ni senitiuri: “
E laurai mai na nodra ivolatukutuku nira sega mada ga ni vakatitiqataka na meca ni lotu vaKarisito ni a bula dina o Jisu qai tekivu veiletitaki ga na usutu qo ena icavacava ni ika18 ni senitiuri, loma ni ika19 ni senitiuri kei na itekitekivu ni ika20 ni senitiuri, ia a sega na yavu vinaka ni nodra vakalelewa.”
E volai ena ivola Jisu kei na ka e Kune ena Vakekeli (Jesus and Archaeology) ena 2006: “
Sega ni dua na vuku nikua e vakatitiqataka ni a bula dina e dua na Jiu na yacana o Jisu na luvei Josefa; levu era vakadinadinataka nida kila vinaka eso na ka me baleta na ka a cakava kei na nona ivakavuvuli e kilai levu.”
Na iVolatabu e vakaraitaki Jisu me dua na tamata a bula dina. E vakaraitaka na yacadra na nona kawa kei na nona vuvale voleka. (Maciu 1:1; 13:55) E tukuna tale ga na yaca i ira na iliuliu ena gauna oya. (Luke 3:1, 2) Na itukutuku matailalai qori e rawa kina mera vakadinadinataka na dauvakadidike ni donu vinaka na ivolatukutuku ena iVolatabu.


text:
Tawase na iyaloyalo 2017 Lavetaka na taucoko tu VF Vakavaranise
Tawase lavetaki en VF ni DVDRip Iyaloyalo taucoko
📅 Tikinisiga ni vakacegu mai : 22 Feperueri 2017 📅
📺 Ni : M. Bogi Shyamalan, Zack Roberts 📺
🎦Na mataqali : Thriller, Vakasakiti, Rere-rere 🎦
🇺🇸Duikaikai : Amerika 🇺🇸
Tawase na iyaloyalo 2017 Lavetaka na taucoko ni galala
Tawase ni iyaloyalo 2017 Lavetaka na ivakarau vinaka 1080 t, ena Varanise. Keimami sa sureti kemuni mo ni sikova na noda telechargerfilm24.com ni vanua
Toqa laivi na iyaloyalo vou ni tawase 2017. Ena veisiga eda e vakuria vei ira na yavu vou vata kei na kilai na vidio. Iyaloyalo ituvatuva ni uabaleta ni est MPEG-4/MP4. Duavata kei na nodra itutu ni noda vakacegu vei ira era vakayagataka. Eda sa matataka tiko e dua na ivurevure vou ni iyaloyalo me lavetaki kina na kena ivakatagedegede cecere duadua. E dua na iyaloyalo vinaka duadua ni na thriller ni mataqali vata. Sega ni dau calata na imatai ni iyaloyalo ni tawase 2017 telecharger.
Ena sega ni vakamau shot veinanumi na irairai ka dau veivakurabuitaki na kena nonconformity, captivating na ivavakoso ena lomadonu na veika a yaco ena qai ’ sikirini. L ’ na italanoa sega mada ga yavutaki ena vakidacala vovodea na dau raica ka veisautaka na veika o sa kila tu, Ia na tara cake vakamalua ’ e dua na iyaloyalo sega ni vakawati, e dua na tamata vereverea sara.
itukutuku yaga sara me baleta na iyaloyalo, Kiliki eke
Synopsis
Kevin (James McAvoy) sa rawa ni vakatakila mai 23 ivakatakilakila ni Torocake, ena duidui na ivakarau ni bula vakayago me baleti yadua, me nona psychiatrist vakatabui, O Dr. Fletcher (Betty Buckley), ia e dua vei ira sa dei tu bulu ena titobu ni koya. E na sega ni dede sa beitaki ka me vakaliuci cake mai kece tale eso.
Biligi me kidnap na tolu e dua na cauravou, oka kina na cauravou ni Casey (Anya Taylor-marau), talega ni vakadeitaka ni na vosa cavuti veivakauqeti, Sa yaco me Kevin ena yalona kei na nona gagadre vakayago, na vale ni dua na ivalu ena kedra maliwa na kena ivakarau e, Ni wasea tiko ka vakaukauwataki me yacova ni sa qai ena nona vuka vakananuma e subconscious. Tawase na iyaloyalo 2017 lavetaka na vakaturi me baleta na thinkers
Iyaya ni
- Tawase ni iyaloyalo 2017 Iyaya ni,
- Tawase kina uptobox,
- Tawase na Varanise uptobox,
- Lavetaki galala french Split,
- sa lavetaki na iyaloyalo Split sega ni saumi,
- na tawase 2016 iyaloyalo na iyaya ni vf,
- Tawase na iyaloyalo lavetaki,
- Tawase kina 1fichier,
- IWasewase ni lavetaki ni tawase,
- Lavetaka na tawase na iyaloyalo Varanise


text:
WASE TOLU
Na Cava na iNaki ni Kalou me Baleta na Vuravura?
Na cava na inaki ni Kalou me baleta na kawatamata?
E vakalewai vakacava na veiliutaki ni Kalou?
Ena vakacava na bula e vuravura ena dua na gauna sa tu qo e matada?
1. Na cava na inaki ni Kalou me baleta na vuravura?
E TOTOKA vakaoti na inaki ni Kalou me baleta na vuravura. E vinakata o Jiova mera tawani vuravura na tamata bulabula era mamarau. E kaya na iVolatabu ni “tea e dua na were na Kalou o Jiova mai Iteni” oti e qai “vakatubura . . . na vunikau kece ga e totoka na kena irairai qai vinaka me laukana.” Sa qai bulia na Kalou na imatai ni tagane kei na yalewa, o Atama kei Ivi, e biuti rau ena itikotiko totoka qo qai kaya vei rau: “Drau vakawa, mera le levu mai, drau vakasinaiti vuravura, drau vakamalumalumutaka.” (Vakatekivu 1:28; 2:8, 9, 15) E inaki gona ni Kalou me vakawa na tamata, me vakatetea na parataisi totoka ya me roboti vuravura, me qarava tale ga na manumanu.
2. (a) Eda kila vakacava ni na yaco ga na inaki ni Kalou me baleta na vuravura? (b) Me vaka e kaya na iVolatabu, na tamata vakacava era na bula tawamudu?
2 Na cava o nanuma? Era na bula dina na tamata ena parataisi e vuravura me vaka na inaki taumada ni Kalou? E kaya o koya: “Au sa tukuna . . . au na cakava tale ga.” (Aisea 46:9-11; 55:11) Io, ena yaco ga na inaki ni Kalou! E kaya ni “sega ni bulia [na vuravura] me lala, e bulia ga me tawa.” (Aisea 45:18) Na tamata vakacava e vinakata na Kalou mera bula e vuravura? E vinakata me vakacava na dede ni nodra bula e vuravura? E sauma na iVolatabu: “O ira na yalododonu era na taukena na vuravura, era na qai bula tawamudu kina.”
3. Na ituvaki vakaloloma cava e yaco tiko e vuravura nikua? Na taro cava e vakavurea?
3 Se sega ni yaco qo. Nikua, era tauvimate na tamata ra mate yani, eso mada ga era vala ra qai veivakamatematei. Eda kila ni sega ni inaki ni Kalou me yacovi vuravura na veika e yaco tu ena gauna qo! Dua na leqa e mai yaco koso. Na cava ya? Na cava e sega ni yaco kina na inaki ni Kalou? E sega ni dua na ivola ni vuku vakatamata e rawa ni tukuna vei keda, baleta na leqa qo e tekivu mai lomalagi.
BASIKA E DUA NA MECA
4, 5. (a) O cei e nona waqawaqa mai na gata me vosa vei Ivi? (b) Rawa ni veisau vakacava e dua na tamata vinaka me daubutako?
4 Na imatai ni ivola ena iVolatabu e vakamacalataka e dua a tusaqata na Kalou ena nona basika yani ena were o Iteni. E cavuti me “gata,” ia e sega ni gata dina. Na iotioti ni ivola ena iVolatabu e vakaraitaka ni yacana “na Tevoro se o Setani, o koya e vakacala tiko na vuravura taucoko.” E dau vakatokai tale ga me “gata makawa.” (Vakatekivu 3:1; Vakatakila 12:9) Na agilosi kaukaua qo, se kabula vakayalo, e vakayagataka e dua na gata me nona waqawaqa ena gauna e vosa kina vei Ivi. Sega ni vakabekataki ni a tiko na kabula vakayalo qo ena gauna e vakarautaki vuravura tiko kina na Kalou me tawana na tamata.—Jope 38:4, 7.
5 Ni uasivi kece na ka e bulia o Jiova, o cei ga e bulia na “Tevoro,” se “Setani”? Qo na ka e yaco, e dua vei ira na luve vakayalo ni Kalou e vukici koya me Tevoro. E yaco vakacava? Na ka e yaco e via tautauvata kei na nona veisau e dua na tamata vinaka me daubutako. E yaco vakacava na veisau qo? E rawa ni tekivu ni vakalaiva me kadre e lomana na gagadre ca. Ke vakasamataka tiko ga na gagadre ca qo, e rawa ni kaukaua sara. Ni basika eso na ituvaki, sa rawa ni vakayacora na gagadre ca e vakasamataka tiko.—Wilika Jemesa 1:13-15.
6. E vuki vakacava e dua na luve vakayalo ni Kalou me o Setani na Tevoro?
6 Qo sara ga na ka e yacovi Setani na Tevoro. Kena irairai ni a rogoca ni tukuna na Kalou vei Atama kei Ivi me rau vakaluveni, me vakatawai vuravura nodrau kawa. (Vakatekivu 1:27, 28) De a veinanuyaka toka e lomana, ‘Vakacava mera qaravi au kece na tamata, mera kua ni qarava na Kalou!’ Sa kadre gona e lomana na gagadre ca. Tini sara me vakacalai Ivi ni tukuna vua eso na itukutuku lasu me baleta na Kalou. (Wilika Vakatekivu 3:1-5.) Na ka e cakava e yaco kina me “Tevoro,” kena ibalebale “Dauvakaucaca.” E yaco tale ga kina me o “Setani,” kena ibalebale “Dauveitusaqati.”
7. (a) Na cava rau mate kina o Atama kei Ivi? (b) Na cava eda qase kina da qai mate na kawa kece i Atama?
7 Na lasu nei Setani na Tevoro kei na nona ilawaki e rawai rau o Atama kei Ivi me rau talaidredre vua na Kalou. (Vakatekivu 2:17; 3:6) Kena itinitini ni rau qai mate, na ka sara ga a kaya na Kalou ni na yacovi rau ke rau talaidredre. (Vakatekivu 3:17-19) O koya gona, sa sega ni qai bula uasivi o Atama me tekivu mai na gauna e valavala ca kina, sa vakadewa ga na ivalavala ca vei ira nona kawa. (Wilika Roma 5:12.) Na ka e yaco qo e via tautauvata kei na madrai e vavi ena dua na kava ni vavavi. Ke kabibi toka na kava ni vavavi, na cava ena yaco ena madrai kece e vavi ena kava ya? Ena laurai ena ibuli madrai yadua na mawe ni kabibi ni kava. Eda va sara ga oya na kawa i Atama ni sa takavi keda na “mawe” ni nona ivalavala ca. Oya na vuna eda qase tiko kina eda mate sara.—Roma 3:23.
8, 9. (a) Na cava e vakalewa o Setani? (b) Na cava e sega ni vakarusai ratou kina na veivorati qo na Kalou ena kena totolo duadua?
8 Ni liutaki Atama kei Ivi o Setani me ratou talaidredre vua na Kalou, sa liutaka sara tiko ga na veivorati. E vakalewa o koya na ivakarau ni veiliutaki i Jiova. E vaka sara ga me kaya tiko: ‘E iliuliu ca na Kalou. E lasulasu, e bureitaka na ka vinaka vei ira na qaravi koya. E sega tale ni yaga me lewa mai na tamata na Kalou. Na tamata e rawa ni vakatulewataka ga na ka e vinaka kei na ka e ca. Ena vinaka sara nodra bula keu lewai ira.’ Na cava ena cakava na Kalou ena mataqali vakalelewa mosimosi va qo? Era nanuma eso ni dodonu me vakarusai ratou sara ga e kea na Kalou. Vakacava, ena macala kina na dina se lasu ni vakalelewa i Setani? Ena vakadinadinataki kina ni vinaka duadua ga na ivakarau ni veiliutaki ni Kalou?
9 E Kalou lewadodonu o Jiova, o koya gona ena sega ni vakamatei ratou na veivorati ena gauna vata ga ya. E raica ni bibi me soli na gauna me matata vinaka kina na cala ni vakalelewa i Setani, me vakadinadinataki tale ga kina ni dau lasulasu dina ga na Tevoro. Mani vakalaiva na Kalou me lewai koya mada vakataki koya na tamata me salavata kei na veivakamuai nei Setani. Na cava e vakayacora kina qo o Jiova? Na cava sa balavu tale kina nona vakalaiva tiko mai? Ena qai vakamacalataki qori ena Wase 11 ni ivola qo. Ia vakasamataka mada: Na cava sara me rau vakabauti Setani kina o Atama kei Ivi, ni sega mada ga ni dua na ka vinaka e cakava vei rau? Na yavu cava me rau vakabauta kina ni o Jiova e dau lasulasu qai tawayalololoma, ni o koya ga e solia vei rau na veika kece rau taukena? Na cava o na cakava ena ituvaki qo?
10. Na cava mo cakava mo to kina ena yasa i Jiova ena vakalasui ni vakalelewa i Setani?
10 E dodonu meda vakasamataka vakabibi na vica na taro qo baleta ni tarai keda tale ga na vakalewai ni veiliutaki i Jiova. E rawa sara ga ni o vakaitavi ena vakalasui ni vakalelewa i Setani. O rawa ni totaki Jiova me nomu iLiuliu, mo qai vakaraitaka ni o Setani ga na daulasulasu. (Same 73:28; wilika Vosa Vakaibalebale 27:11.) Ka ni rarawa ni dua ga na iwase lailai ni vica na bilioni na lewe i vuravura era totaki Jiova. E vure kina e dua na taro bibi, E kaya dina na iVolatabu ni o Setani e liutaka tiko na vuravura?
O CEI E LIUTAKI VURAVURA TIKO?
11, 12. (a) Eda kila vakacava mai na vakatovolei i Jisu ni o Setani e liutaki vuravura tiko? (b) Na ivakadinadina cava tale e dusia ni liutaki vuravura tiko o Setani?
11 Sega ni cakitaka vakadua o Jisu ni liutaki vuravura tiko o Setani. Eda vakadinadinataka qo ena gauna a vakaraitaka kina vakacakamana vei Jisu o Setani “na matanitu kece e vuravura kei na kedra lagilagi.” Sa qai yalataka vei Jisu: “Au na solia vei iko na ka kece qo ke o cuva mo sokalou wale ga vakadua vei au.” (Maciu 4:8, 9; Luke 4:5, 6) Vakasamataka mada. Ena rawa ga ni veitemaki na vosa i Setani ke lewai ira dina tu na veimatanitu. E sega ni vakalasuya o Jisu ni veimatanitu kece ya e lewai ira tu o Setani. Ke sega ni lewai ira, ke sa vakaraitaka vakadodonu vua o Jisu.
12 E Kalou kaukaua duadua o Jiova, e weniligana totoka na lomalagi kei na vuravura. (Vakatakila 4:11) Ia e sega ni dua na vanua ena iVolatabu e tukuni kina ni lewa tiko na vuravura o Jiova se o Jisu Karisito. Kena veibasai ni o Jisu a vakatokai Setani me “turaga ni vuravura qo.” (Joni 12:31; 14:30; 16:11) Na iVolatabu mada ga e vakatokai Setani na Tevoro me “kalou ni veika vakavuravura qo.” (2 Korinica 4:3, 4) E tukuni koya na dauveivorati qo, se o Setani, na yapositolo lotu vaKarisito o Joni: “E lewa tiko na vunica na vuravura taucoko.”—1 Joni 5:19.
SALA ENA TAKALI KINA NA VURAVURA I SETANI
13. Na cava e veiganiti kina me vakavoui na vuravura?
13 Sa qai rerevaki ga na bula ena noda vuravura ena gauna qo. Levu na vanua era veivaluvaluti kina na mataivalu, sa qai levu ga na daunipolitiki dau veidabui, na iliuliu ni lotu lawaki ca, kei ira na dau basulawa voravora. Sa yacova o vuravura e dua na ivakatagedegede torosobu ena sega ni vakavinakataki tale. E vakaraitaka na iVolatabu ni sa voleka na gauna me na vakarusa kina na Kalou na ituvaki ca ni vuravura qo ena nona ivalu na Amaketoni. Sa na qai vakavoutaki o vuravura mera bula ga kina na ivalavala dodonu.—Vakatakila 16:14-16.
14. O cei e lesia na Kalou me Tui ni nona Matanitu, sa tukuni makawa tu mai vakacava qo?
14 E digitaki Jisu Karisito na Kalou o Jiova me Tui ni nona Matanitu vakalomalagi. Sa tukuni makawa tu mai na iVolatabu: “Ni sucu vei keda e dua na gone, e soli vei keda e dua na gonetagane, ena vakatau vua na lewa. Ena vakatokai na yacana . . . na Turaga ni Sautu. Na tubu ni nona lewa kei na sautu, ena sega ni oti.” (Aisea 9:6, 7, vmr) Me baleta na matanitu qo, a vakavulici ratou nona imuri o Jisu me ratou masuta na Kalou: “Me yaco mai na nomuni Matanitu. Me caka na lomamuni e vuravura me vaka e caka tiko mai lomalagi.” (Maciu 6:10) Eda na qai raica malua ena ivola qo ni sa voleka na gauna me qai veiliutaki duadua ga kina na Matanitu ni Kalou ni sa vaqeavutaki ira oti na matanitu kece ga kei vuravura. (Wilika Taniela 2:44.) Sa na qai liutaka na Matanitu qo na vuravura me parataisi.
SA VOLEKA NA VURAVURA VOU!
15. Na cava na “vuravura vou”?
15 E vakadeitaka vei keda na iVolatabu: “Eda waraka na lomalagi vou kei na vuravura vou me vaka na nona yalayala [na Kalou], era na tiko kina na yalododonu.” (2 Pita 3:13; Aisea 65:17) Ni cavuti na “vuravura,” e dau vakaibalebaletaki ira na lewe i vuravura. (Vakatekivu 11:1) Na “vuravura vou” e cavuti eke e vakaibalebaletaki ira na lewe i vuravura e vakadonui ira na Kalou.
16. Na isolisoli uasivi cava e vakarautaka na Kalou vei ira e vakadonuya? Na cava meda cakava me noda kina na isolisoli qo?
16 Ni sa na vakavoutaki na vuravura, e yalataka o Jisu ni o ira e vakadonui ira na Kalou era na vakaicovitaki ena nona isolisoli uasivi, na “bula tawamudu.” (Marika 10:30) Yalovinaka, cega mada na nomu iVolatabu ena Joni 3:16 kei na 17:3, qai wilika na ka e tukuna o Jisu ni dodonu meda cakava meda rawata kina na bula tawamudu. Ia dikeva mada qo na ka ni veivakalougatataki e vakaraitaka na iVolatabu ni na nodra o ira ena vakadonui ira na Kalou mera bula ena Parataisi e vuravura sa voleka.
17, 18. Eda kila vakacava ni na vakilai dina e vuravura taucoko na bula vakacegu kei na sautu?
17 Sa na sega na ivakarau ca, ivalu, basulawa, kei na itovo kaukaua. “Sa na sega vakadua na daucaka ca . . . Ia era na taukena na vuravura na yalomalumalumu.” (Same 37:10, 11) Sa na yaco na veisaututaki ni sa ‘na vakaotia na Kalou na ivalu e vuravura taucoko.’ (Same 46:9; Aisea 2:4) Era na “buroro na yalododonu, ena qai vakilai na sautu me yacova ni oti na vula,” kena ibalebale qo me tawamudu!—Same 72:7.
18 Era na bula vakacegu o ira na qaravi Jiova. Era dau vakila na Isireli ena gauna vakaivolatabu na bula vakacegu ena gauna era talairawarawa kina vua na Kalou. (Vunau ni Soro 25:18, 19) Sa na totoka mada ga nida sa na vakila na vakacegu dina va qo ena Parataisi!—Wilika Aisea 32:18; Maika 4:4.
19. Eda kila vakacava ni na sega ni leqa na kakana ena vuravura vou ni Kalou?
19 Ena sega ni leqa na kakana. E lagata na daunisame: “Ena levu na covuata e vuravura, ena vuabale ena dela ni veiulunivanua.” (Same 72:16) Ena vakalougatataki ira nona tamata yalododonu na Kalou, ena qai “solia mai o vuravura na vuana.”—Same 67:6.
20. Na cava eda vakabauta kina ni na parataisi dina ga na vuravura taucoko?
20 Ena parataisi na vuravura taucoko. Na veivale totoka, na veisenikau, kei na iteitei bulabula, ena sosomitaka na veivanua e vakacacana vakalevu ena gauna qo na tamata ivalavala ca. (Wilika Aisea 65:21-24; Vakatakila 11:18) Ni toso na gauna, sa na qai tete yani vakamalua na veivanua totoka me roboti vuravura, me vaka ga na totoka ni were o Iteni. Ena ‘dedeka dina ga na ligana na Kalou me vakaceguya na veika era gadreva na kabula kece.’—Same 145:16.
21. Eda kila vakacava ni na bula veiyaloni na tamata kei na manumanu?
21 Ena bula veiyaloni na tamata kei na manumanu. Ena kana vata na manumanu kila kei na manumanu susu. O ira mada ga na gone era na sega tale ni qai rerevaka na manumanu eso era se rerevaki voli ena gauna qo.—Wilika Aisea 11:6-9; 65:25.
22. Na cava e kaya na iVolatabu me baleta na tauvimate?
22 Sa na sega na tauvimate. Me vaka ni Tui ni Matanitu vakalomalagi ni Kalou o Jisu, ena qai veivakabulai ena kena ivakatagedegede levu sara ni vakatauvatani kei na gauna e bula voli kina e vuravura. (Maciu 9:35; Marika 1:40-42; Joni 5:5-9) Ni oti ya, “Ena sega ni kaya e dua na lewenivanua: ‘Au tauvimate.’”—Aisea 33:24; 35:5, 6.
23. Na cava eda na marau kina ni na yaco na veivakaturi?
23 Era na vakaturi na wekada lomani era sa mate, sa rawa nira na bula tu ga mera sega tale ni mate. Era na vakaturi kece o ira era sa takali yani e nanumi ira tu na Kalou. Io, era na “vakaturi mai na yalododonu kei ira na sega ni yalododonu.”—Cakacaka 24:15; wilika Joni 5:28, 29.
24. Na cava nomu rai me baleta na bula ena Parataisi e vuravura?
24 E totoka vakaoti na veivakalougatataki era na sotava o ira na digia mera vulica na veika e baleti koya na Dauveibuli, na Kalou Cecere o Jiova, ra qai vakatulewataka mera qaravi koya! A vakasamataka tiko o Jisu na parataisi e vuravura ena gauna e kaya kina vei koya na daubasulawa erau a vako vata: “Daru na tiko vata mai Parataisi.” (Luke 23:43) E bibi meda saga meda kilai Jisu Karisito vinaka, ni vukuna ga ena sobuti keda kina na ka ni veivakalougatataki kece oqo.


text:
Rawa ni Rau Nuitaki Au Noqu iTubutubu?
Ka o rawa ni cakava
Vakasamataka: Vakacava, e vakavuna nodrau sega ni nuitaki iko nomu itubutubu na nomu ivakarau?
Kena ivakaraitaki, e vola na yapositolo o Paula: “
Keitou vinakata me keitou dina ena ka kece.” (Iperiu 13:18) O rawa ni taroga, ‘Vakacava au dau tukutuku vakadodonu vei rau noqu itubutubu me baleta na vanua au tiko kina kei na ka au cakava?’
Lori
“
Au dau imeli lo vua e dua na cauravou au taleitaka vakalevu. Rau qai kila noqu itubutubu, rau mani vakarota meu tinia. Au yalataka sara niu na tinia, ia au cakava tiko ga me dua taucoko na yabaki. Na gauna ga rau toboka kina noqu itubutubu, au na kere veivosoti qai yalataka meu tinia, ia au cakava tiko ga. Yaco na gauna rau sa sega tale ni qai nuitaki au na noqu itubutubu!”
Na cava rau sega ni nuitaki Lori kina na nona itubutubu?
Ke o nona itubutubu o Lori, cava o na cakava? Na vuna?
Na cava e rawa ni cakava o Lori me rawa ni nuitaki ena imatai ni gauna ratou veivosaki kina kei na nona itubutubu?
Beverly
“
Rau sega ni nuitaki au na noqu itubutubu meu veimaliwai kei ira na tagane, ia qo au sa qai kila na vuna. Au dau wedevi ira voli na cauravou era qase vei au ena rua na yabaki qai dau vosa vakabalavu vei ira ena talevoni. Niu tiko ena dua na soqo, au na dau lai vosa ga vei ira. Rau mani vesuka tu noqu itubutubu na talevoni me dua na vula. Rau tarova tale ga noqu lako ina vanua era na tiko kina na cauravou ya.”
Na cava o na cakava ke o itubutubu i Beverly? Na vuna?
Vakacava, e sivia tale na ka rau vakatabui Beverly kina na nona itubutubu? Na vuna?
Na cava a rawa ni cakava o Beverly me rau nuitaki koya tale kina na nona itubutubu?
Rawa ni o Nuitaki Tale
Ka o rawa ni cakava
Kena imatai, digia na vanua o sa sega ni nuitaki kina.
Yaco mai vale ena gauna yalataki
Dina ena ka au yalataka
Yaco mai ena kena gauna donu
Vakayagataki ilavo vakayalomatua
Vakayacori ni itavi e lesi
Yadra ena kena gauna
Tuvai maqosa ni noqu rumu
Tukuna na ka dina
Vakayagataka vakayalomatua na talevoni se kompiuta
Yalomalumalumu ni kere veivosoti ni o cala
So tale
Kena ikarua, vakadeitaka mo cakava sara. Me nomu isausau mo nuitaki ena ka o via vakavinakataka. Muria na ivakasala vakaivolatabu: “
Biuta tani na tamata makawa ni salavata kei na nomuni itovo makawa.” (Efeso 4:22) Toso na gauna, era na raica kece, wili kina o rau nomu itubutubu na veiveisau o sa cakava.—1 Timoci 4:15.
Kena ikatolu, veivosakitaka kei rau nomu itubutubu na ka o sa vakadeitaka mo cakava. Kua ni cikeva me rau nuitaki iko vakalevu, tarogi rau ga vakavinaka ena ka rau nanuma mo cakava me rawa ni rau nuitaki iko kina.
Nanuma: Kua ni namaka me rau sa nuitaki iko ena gauna vata ya. Ni rau na via vakadeitaka rawa ni o dina ena ka o tukuna. Vakayagataka sara na gauna qori mo vakaraitaka ni o rawa ni nuitaki. Toso na gauna, rau na nuitaki iko qai solia vei iko na galala. Qori na ka a cakava o Beverly sa tukuni mai cake. E kaya: “Dredre dina noda saga meda nuitaki, ia e rawarawa wale tu ga noda cakava na ka eda na sega ni nuitaki kina.” Qai tomana, “Au sa nuitaki tiko ena gauna qo, au qai marautaka sara ga!”
Bibi me nanumi: Ke o daudina, o na nuitaki vakalevu.


text:
E BOLEA tiko na makete ni caka kakana e Viti e dua na kena dau ni dodonu me na volitaki ena vale ni kana kece e Viti na bu, mai na kena volitaki na wainimoli tawani tavaya ka sega soti ni bulabula ki na yagoda.
Oqori na veika e tukuna o Doketa Asif Chida ena nona laki vulagi dokai ena kena tavoci e rua na i vola mai na soqosoqo na FRIEND ena kena vakabulabulataki na noda tea na kakana bulabula eso, ka sega ni vakayagataki kina na wainimate eso era sa volitaki tu. O Doketa Asif e cakacaka tiko ena tabana ni United Nations Development Fund ena Pasifika ka tukuna ni levu sara na veika era cakava mai na noda qase e na nodra teivaka ka vakayagataki qele e dua na vakasama vuku ka rai yawa.
E vakabibitaka o Doketa Asif ni dodonu vei keda na lewenivanua ena Pasifika me da na vakabibitaka na kena maroroi ka vakayagataki vakavinaka na qele baleta ni vurevure ni bula. E dua talega na vakatutu e biuta o Doketa Asif oya na kena maketetataki vakavinaka vei ira na i tabagone ni dua talega na tabana ni cakacaka vinaka oya na vakayagataki ni qele se na susu manumanu.
E vakadeitaka ena soqo ena macawa sa oti e Suva o Vuniwai Asif ni sega ni vakayacori tiko e dua na porokaramu me rawa ni ra malele ena tabana ni cakacaka oqo o ira na i tabagone kei na gonevuli era vuli tiko ena gauna oqo.
Tukuna ni dua na i wase levu ni dauteitei kei na susu manumanu ena veiyasai vuravura era sa rawata tu na nodra bula ena vuku walega ni teitei kei na susu manumanu.
E kuria na nona vakamacala o Dr Asif ni dodonu talega me na vakabulabulataki na kena teivaki na kakana eda kilai tani kina, kei na vuata ni vanua.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Na ka eso sa Kalougata kina na tamata
A sa vosa ko koya, ka vakavulici ira, ka kaya:
- "Sa kalougata ko ira sa yalomalimalumu; ni sa nodra na matanitu vakalomalagi."
- "Sa kalougata ko ira sa dautagi; ni ra na vakacegui".
- "Sa kalougata ko ira sa yalomalua; ni ra na taukena na vanua."
- "Sa kalougata ko ira sa viakania ka viagunuva nai valavala dodonu; ni ra na vakamamautaki"
- "Sa kalougata ko ira e dauloloma; ni ra na lomani"
- "Sa kalougata ko ira sa yalosavasava; ni ra na vakatokai me luve ni Kalou"
- "Sa kalougata ko ira era sa vacakakani e na vucu ni valavala dodonu; ni sa nodra na matanitu vakalomalagi"
"Dou sa kalougata, ni dou sa vakasewasewani, ka vakacacani, ka vosavakacacataki vakailasu e na ka kecega e ca, e na vucuqu. Dou reki ka marau vakalevu; ni sa levu na kenai sau vei kemudou mai lomalagi ; ni sa vakaoqo na nodra vakacacani ira na parofita era sa bula eliu vei kemudou".


text:
Episodi Tsuki ga Kirei [SubITA]
-
Tsuki ga Kirei 10 - [SubITA] Streaming e Download
-
Tsuki ga Kirei 09 - [SubITA] Streaming e Download
-
Tsuki ga Kirei 08 - [SubITA] Streaming e Download
-
Tsuki ga Kirei 07 - [SubITA] Streaming e Download
-
Tsuki ga Kirei 06 - [SubITA] Streaming e Download
-
Tsuki ga Kirei 05 - [SubITA] Streaming e Download
-
Tsuki ga Kirei 04 - [SubITA] Streaming e Download
-
Tsuki ga Kirei 03 - [SubITA] Streaming e Download
-
Tsuki ga Kirei 02 - [SubITA] Streaming e Download
-
Tsuki ga Kirei 01 NEW - [SubITA] Streaming e Download
Seguici su Facebook per rimanere aggiornato sugli ultimi episodi inseriti.


text:
WASE TINIKATOLU
Na Rai ni Kalou me Baleta na Bula
E raica vakacava na bula na Kalou?
Na cava na rai ni Kalou me baleta na vakalutu?
Eda na vakaraitaka vakacava nida doka na bula?
1. O cei e bulia na veika bula kece?
E KAYA na parofita o Jeremaia: “E Kalou dina o Jiova. E Kalou bula.” (Jeremaia 10:10) Kena ikuri, na Kalou ga o Jiova e bulia na veika bula kece. Era kaya vua na ibulibuli vakayalo mai lomalagi: “Oni bulia na ka kece, ena nomuni lewa era bula, era buli kina.” (Vakatakila 4:11) A kaya tale ga o Tui Tevita ena qaqa ni nona sere ni veivakacaucautaki vua na Kalou: “E tu vei kemuni na ivurevure ni bula.” (Same 36:9) Io, na bula e isolisoli ni Kalou.
2. Na cava e vakarautaka na Kalou meda bula voli kina?
2 E vakatau tale ga vei Jiova na noda bula tiko. (Cakacaka 17:28) E vakarautaka o koya na kakana meda kania, wai meda gunuva, cagi eda ceguva, kei na vanua eda bula voli kina. (Wilika Cakacaka 14:15-17.) E vakarautaka o koya na veika kece qo ena sala meda marautaka kina na bula. Ia ena qai taucoko na noda marautaka na noda bula ke da vulica na lawa ni Kalou da qai muria.—Aisea 48:17, 18.
NODA DOKA NA BULA
3. Na cava na rai ni Kalou me baleta na nona labati o Epeli?
3 E vinakata na Kalou meda doka na noda bula, vaka kina na nodra bula eso tale. Ena nodrau gauna o Atama kei Ivi, me kena ivakaraitaki, na luvedrau o Keni a cudruvi Epeli sara vakalevu na tacina. Mani vakasalataki Keni o Jiova me qarauna, ni nona cudru e rawa ni tini ena cala bibi. Ia e sega ni via kauaitaka na ivakasala o Keni. “E qai mokuti Epeli na tacina o Keni, e vakamatei koya.” (Vakatekivu 4:3-8) E qai totogitaki Keni o Jiova ena vuku ni nona labati tacina.—Vakatekivu 4:9-11.
4. E vakabibitaka vakacava na Kalou ena Lawa e soli vei Mosese na rai dodonu me baleta na bula?
4 Ni oti e rauta ni 2,400 tale na yabaki, sa qai solia vei ira na Isireli o Jiova eso na lawa me nodra idusidusi me rawa nira qaravi koya ena sala e vakadonuya. A taurivaki o Mosese me vakadewataka na lawa qo vei ira na Isireli, ya na vuna e dau vakatokai kina ena so na gauna me Lawa e soli vei Mosese. E kaya e dua na tiki ni Lawa e soli vei Mosese: “Mo kua ni laba.” (Vakarua 5:17) Qo e vakaraitaka vei ira na Isireli ni ka dokai vua na Kalou na bula, e dodonu mera doka tale ga.
5. Meda raica vakacava na vakalutu?
5 Vakacava na bula ni gone se bera ni sucu? E matata vakasigalevu ena Lawa e soli vei Mosese ni cala na vakamatei ni gone e se tiko e kete i tinana. E ka vakamareqeti mada ga vei Jiova na bula ni gone e se sega ni sucu. (Wilika Lako Yani 21:22, 23; Same 127:3.) Qo e dusia ni cala na vakalutu.
6. Na cava meda kua kina ni cati ira na wekada?
6 Nida doka na bula, eda na sega ni raici ira vakatani na wekada. E kaya na iVolatabu: “O ira kece era cata na tacidra era daulaba, ia oni kila ni sega ni dua na daulaba ena rawata na bula tawamudu.” (1 Joni 3:15) Ke da vinakata meda bula tawamudu, e dodonu meda cavuraka laivi mai lomada na noda cati ira na wekada, baleta ni veicati e dau tini ena ivalavala kaukaua. (1 Joni 3:11, 12) E bibi meda vulica meda dau veilomani.
7. Na cava era dau cakava e levu e vakaraitaka nira sega ni doka na bula?
7 Vakacava na noda doka se vakamareqeta na noda bula? E sega ni dua e via mate, ia eso era bolea na mate ena nodra via vakaceguya ga na nodra gagadre. Me kena ivakaraitaki, e levu era kana tavako, kana mariwana, se vakayagataka eso tale na wainimate gaga mera vakaceguya ga kina na nodra gagadre. Na veika qo ena vakaleqa na nodra bula, e rawa sara mada ga nira mate kina. O koya e nona ivalavala me dau vakayagataka e sega ni doka na bula. Na ivalavala ya e tawasavasava ena mata ni Kalou. (Wilika Roma 6:19; 12:1; 2 Korinica 7:1.) E dodonu meda muduka na noda vakayagataka na veika qo ke da vinakata me vakadonuya na Kalou na noda veiqaravi. Ena rairai dredre na noda vakayacora, ia ena solia vei keda o Jiova na veivuke eda gadreva. E taleitaka o koya na noda kauai tiko ga meda vakamareqeta na nona isolisoli talei, na noda bula.
8. Na cava meda dau qaqarauni kina?
8 Ke da doka na bula, eda na dau qaqarauni. Eda na sega ni cakacaka vakasabalia se bolea meda cakava eso na ka rerevaki me ka ni lasa. Eda na sega ni draiva vakasausa, se vakaitavi ena qito rerevaki. (Same 11:5) E kaya na lawa ni Kalou vei ira na Isireli makawa: “Ke o tara e dua na vale vou, mo cakava tale ga na bai ni nomu delanivale, me kua ni beitaki na nomu vale ena vakadavedra ni lutu mai kina e dua.” (Vakarua 22:8) Me salavata kei na ka e cavuti ena lawa ya, e dodonu mo raica me tu vinaka na veika e vale me vaka na ikabakaba, me kua kina ni dua e tacaqe se lutu ni na mavoa kina vaka ca. Ke o vakamotoka, vakadeitaka mera tu vinaka kece na kena gacagaca. Me kua sara ga ni vakavuleqa vei iko se vei ira eso tale na nomu motoka, se na nomu vale.
9. Ke da doka na bula, eda na raici ira vakacava na manumanu?
9 Vakacava na bula ni manumanu? Qo tale ga e ka tabu vei koya na Dauveibuli. E vakatara na Kalou me vakamatei na manumanu ke vakaleqa na noda bula, me rawa tale ga kina na kakana kei na isulu. (Vakatekivu 3:21; 9:3; Lako Yani 21:28) Ia e cala na nodra vakalolomataki na manumanu se na nodra vakamatei tu ga me ka ni lasa, baleta ni sega ni dokai kina na bula.—Vosa Vakaibalebale 12:10.
DOKAI NI DRA
10. E vakaraitaka vakacava na Kalou na nona raica vakatautauvata na bula kei na dra?
10 A kaya o Jiova vei Keni ni sa vakamatei Epeli oti: “Sa tagici au mai na qele na dra i tacimu.” (Vakatekivu 4:10) Nona cavuta na Kalou na dra i Epeli a vakaibalebaletaka tiko na bula i Epeli. Sa muduka o Keni na bula i Epeli, ya na vuna e dodonu kina me totogitaki o Keni. E vaka ga e kerei Jiova tiko na dra i Epeli, se nona bula, me tau na itotogi kei koya e veivakamatei. E vakaraitaka tale o Jiova na nona raica vakatautauvata na bula kei na dra ni oti na Waluvu ena siga i Noa. Ni bera na Waluvu, o ira e liu era dau kana vuanikau, kakana draudrau, co vuata, kei na kakana dina. Ni oti na Waluvu, sa qai tukuna o Jiova vei Noa kei ratou na luvena: “E rawa ni dou kania na manumanu bula kece era veitosoyaki. Au sa solia kece vei kemudou, me vaka ga na noqu solia vei kemudou na kau drokadroka. Na lewe ga e tiko kina na bula—na kena dra—dou kua ni kania.” (Vakatekivu 1:29; 9:3, 4) E matata vakasigalevu e ke ni o Jiova e raica vakatautauvata na bula kei na dra.
11. Na ivakavakayagataki cava ni dra e vakatabuya na Kalou me tekivu mai na siga i Noa?
11 Eda na vakaraitaka na noda doka na dra ena noda sega ni kania. A veivakaroti o Jiova ena Lawa e solia vei ira na Isireli: “Ke lai vakasasa e dua na Isireli . . . qai toboka e dua na manumanu kila se manumanuvuka e rawa ni laukana, me vakadrodroya laivi na kena dra qai buluta ena qele. . . . Au mani kaya vei ira na Isireli: ‘Moni kua ni kania na dra ni kabula kece.’” (Vunau ni Soro 17:13, 14) Nona vakatabuya na Kalou na laukana ni dra ni manumanu ena lawa a solia vei Noa ena rauta ni 800 na yabaki yani e liu, e se dei tu ga me yacova mai na gauna ya. E matata na rai i Jiova: E rawa nira kania na nona tamata na lewe ni manumanu, mera kua ga ni kania na dra. E dodonu mera vakadrodroya laivi na dra ina qele—qo e vaka ga e vakasukai tiko kina na bula ni manumanu ya vua na Kalou.
12. Na ivakaro cava me baleta na dra a tau ena imatai ni senitiuri ena veidusimaki ni yalo tabu e se dei tu ga nikua?
12 E via vaka tale ga qo na ivakaro e soli vei keda na lotu vaKarisito. Ena imatai ni senitiuri, era dabe vata na yapositolo kei ira na qase mera vakatulewataka se ivakaro cava mera na muria kece na lewe ni ivavakoso vaKarisito. Qo na ka era sa qai lewa vata: “Keimami duavata kei na yalo tabu me keimami kua ni vakataqara vei kemuni e dua tale na icolacola, vakavo ga na ka bibi kece qo: ni vakatabui kemuni mai na ka kece e cabori ina matakau, na dra, na ka e kuna [“na ka e vakamatei qai sega ni vakadavei na kena dra,” ivakamacala e ra], kei na veiyacovi tawadodonu.” (Cakacaka 15:28, 29; 21:25) O koya gona, e dodonu meda ‘vakatabui keda mai na dra.’ Ena mata ni Kalou, na bibi ni noda vakatabui keda ena tikina qo e tautauvata sara ga kei na noda vakatabui keda mai na qaravi matakau se na veiyacovi tawadodonu.
13. Vakamacalataka na vuna e okati tale ga kina ena vakatatabutaki ni dra na kena soli vei keda na dra ena veiqaravi vakavuniwai.
13 E okati tale beka ga ena noda vakatabui keda mai na dra na kena soli vei keda na dra ena veiqaravi vakavuniwai? Io. Vakasamataka mada qo: Kaya mada ke vakaroti iko e dua na vuniwai mo tabu ena gunu yaqona ni valagi. Kena ibalebale ni vakatatabu qo e baleta wale ga na kena gunuvi, e sega ni tabu mo vakacuruma ena nomu salanidra? Sega! Na noda vakatabui keda tale ga mai na dra e kena ibalebale nida na sega sara ga ni via vakacuruma i yagoda na dra. O koya gona, na ivakaro meda vakatabui keda mai na dra e kena ibalebale nida na sega ni vakadonuya me soli vei keda na dra.
14, 15. Ke ra kaya na vuniwai ni bibi me soli vua e dua na lotu vaKarisito na dra, na cava me cakava, ena vuku ni cava?
14 Vakacava ke mavoa vakaca e dua na lotu vaKarisito se vakayacori vua e dua na veisele levu? Kaya mada ke ratou kaya na vuniwai ni dodonu me soli vua na dra, ke sega ena mate. E macala ni sega ni dua na lotu vaKarisito ena via mate. Ena nona vinakata gona me maroroya na bula talei e solia vua na Kalou, ena vakadonuya kina na veiqaravi vakavuniwai e sega ni vakayagataki vakatawadodonu kina na dra. Ena vakasaqara na veiqaravi vakavuniwai va qo ena vanua e rawa ni kunea kina, ena vakadonuya tale ga me vakayagataki vua na isosomi ni dra (alternatives) sa tu ena gauna qo.
15 Ena beca beka na lawa ni Kalou e dua na lotu vaKarisito me rawa ni dede vakalailai ga kina na nona bula ena vuravura e se lewa tu qo o Setani? A kaya o Jisu: “O koya e via maroroya na nona bula ena vakayalia, ia o koya e vakayalia na nona bula ena vukuqu, ena rawata tale.” (Maciu 16:25) Eda sega ni via mate. Ia ke da bolea meda beca na lawa ni Kalou ena noda via maroroya noda bula ena gauna qo, sa na rawa sara ga nida sega ni rawata kina na bula tawamudu. Ke da yalomatua, eda na muria ga na ivunau ni Kalou. Ke da mani mate, e rawa nida nuidei ni na qai nanumi keda o koya na Vunibula ena gauna ni veivakaturi ni sa na vakalesuya tale vei keda na nona isolisoli talei, na bula.—Joni 5:28, 29; Iperiu 11:6.
16. Na cava era vakabauta dei na tamata ni Kalou me baleta na dra?
16 E dei na nodra vakatulewa na tamata ni Kalou nikua mera muria ga na ivakaro ni Kalou me baleta na dra. Era na sega ni kania na dra. Era na sega tale ga ni vakadonuya me soli vei ira na dra ena veiqaravi vakavuniwai. * Era vakabauta dei ni o koya ga a bulia na dra e kila na ka e vinaka duadua vei ira. O vakabauta qo?
IVAKAVAKAYAGATAKI DUADUA GA NI DRA E VAKADONUYA NA KALOU
17. E Isireli makawa, na cava na ivakavakayagataki duadua ga ni dra e vakadonuya na Kalou?
17 E vakabibitaka na Lawa a soli vei Mosese e dua ga na ivakavakayagataki dodonu ni dra. A vakarota o Jiova vei ira na Isireli makawa me baleta na nodra sokalou: “Ni tiko ena dra na bula ni dua na kabula, au sa solia sara ga vei kemuni ina icabocabonisoro moni veisorovaki kina ena vuku ni nomuni bula, ni dra qo e caka kina na veisorovaki.” (Vunau ni Soro 17:11) Nira cala na Isireli, e rawa nira vosoti ke ra cabora e dua na manumanu, qai sovaraka eso na kena dra ena icabocabonisoro ena vale ni Kalou. Qo duadua ga na ivakavakayagataki dodonu ni dra vei ira.
18. E yaga vakacava vei keda na vakadavei ni dra i Jisu?
18 Eda sega ni vauci na lotu vaKarisito dina ena Lawa e soli vei Mosese, eda na sega gona ni vakacaboisoro se sova na dra ni manumanu ena icabocabonisoro. (Iperiu 10:1) Ia na vakayagataki ni dra ena icabocabonisoro e Isireli makawa e dusia tiko e dua na isoro talei, ya na nona isoro na Luve ni Kalou, o Jisu Karisito. Eda sa vulica mai ena Wase 5 ni ivola qo ni a solia na nona bula vakatamata o Jisu ena vukuda ena nona vakalaiva me dave nona dra me isoro. Sa qai cabe i lomalagi me lai cabora vei Tamana na nona bula vakatamata, na ka e vakatakarakarataki ena nona dra. (Iperiu 9:11, 12) Qori sara ga na yavu e vosoti rawa tale kina na noda ivalavala ca, e dolava tale ga na sala meda bula tawamudu kina. (Maciu 20:28; Joni 3:16) Io, e bibi dina na ivakavakayagataki ni dra qo! (1 Pita 1:18, 19) Sa qai vo ga meda vakabauta na yaga ni dra a vakadavea o Jisu me qai rawa nida vakabulai.
19. Na cava meda cakava meda “galala mai na nodra dra na tamata kece ga”?
19 Eda vakavinavinaka vua na Kalou ena nona vakarautaka vakayalololoma vei keda na isolisoli talei qo, na bula! Vakacava ena uqeti keda qo meda tukuna yani na nodra rawa ni bula tawamudu na tamata kece ke ra vakabauta na isoro i Jisu? Ena gu na yaloda meda tukuna yani na itukutuku qo ke da nanuma dina na nodra bula na wekada. (Wilika Isikeli 3:17-21.) Ke da vakayacora na itavi qo ena noda vinaka kece, e rawa nida duavata kei na yapositolo o Paula ni a kaya: “Niu sa galala mai na nodra dra na tamata kece ga, niu a tukuna kece vei kemuni na ivakaro ni Kalou, e sega ni dua na ka au vunia.” (Cakacaka 20:26, 27) E dua na sala vinaka eda vakaraitaka kina nida doka, da qai vakamareqeta na bula kei na dra na noda tukuna yani na veika e baleta na Kalou kei na nona inaki.
^ para. 16 Ke o via raica eso tale na ivakamacala me baleta na isosomi ni dra (alternatives to transfusion) ena veiqaravi vakavuniwai, raica na brochure How Can Blood Save Your Life? tabana e 13-17, tabaka na iVakadinadina i Jiova.


text:
Vakacava o nanuma lesu na gauna vinaka o marautaka kei ira na dauveiqaravi i Jiova—na soqoni veivakauqeti, soqo levu marautaki, irogo totoka ena cakacaka vakavunau, se nomudrau veivosaki kei na dua na tacimu? O sega ni guilecavi Jiova, e sega tale ga ni guilecavi iko o koya. E nanuma vinaka nomu veiqaravi ena yalodina. E vinakata sara ga me vukei iko mo lesu vua.
E kaya o Jiova: “Au na vaqarai ira ga na noqu sipi, au na karoni ira. Au na karoni ira na noqu sipi me vaka na ivakatawa e kunea na nona sipi era veiseyaki qai vakani ira. Au na vakabulai ira mai na vanua kece era veiseyaki kina.”—Isikeli 34:11, 12.


text:
E dodonu beka me sucu vou tale na tamata se me ia na veivutuni?
Hendrik Leendert Heijkoop
WASE 1
E ka marautaki vei au meu goleva mada na ulutaga bibi oqo. Dau rogoci wasoma na ulutaga oqo ni dau veitalanoataki ka vunautaki talega ena veivanua eso ia, e lewe vuqa era dau loma tarotarotaka tu na tikina oqo. Ke ko iko beka e dua ko vuli vinaka se cakacaka vinaka ka sa yaco mo sa rawa ka vinaka sara, ia ko sa vakanuinui tu ni na dua na gauna mo taura kina e dua nai tutu toro cake. Ko sa raica na veika sa yaco tiko ena nomu bula ko sa kaya lo sara e lomamu se veivutuni cava tale au gadreva ki na noqu bula? A cava tale e gadrevi kina na veisau?
E vuqa na tamata e nodra cakacaka ena veisiga na soli vakasala vinaka se me ia na veivakadodonutaki ena nodra bula na tamata eso. E dua na ka vaka mosi yalo na veivakasala vaka oqo vakauasivi ena gauna e tara kina na lomada na dina ni vosa vakaoqo.
Sa ka e bibi mo dikeva se dina nai tukutuku oqo se segai? E kililiki beka vei au me ia na veivakavoui? Na ulutaga oqo e umani vata koto kina na taro ni nona vakadeitaki koya e dua enai lakolako ka tarava ni cava na bula oqo. E rui ka bibi mo vakadeitaki iko ena taro levu oqo ka raica deivaki na kena bibi ki na nomu bula.
E bau dua beka na gauna ko taroga lo tu e lomamu se cava nai cavacava ni bula oqo? Au vakabauta ni na sega ni taucoko na noda loma tarotaro vakavo ena gauna eda sa yacova yani kina na bula oya. E sega ni dua na ka kevaka me da vagoleya mada ga kina vakadua na noda vakanananu me rawa ni vakamataliataki kina ki vei keda na taro levu oqo.
Au nanuma e dua nai tukuni makawa ni dua na gone tagane. Na Tui ni vanua oya e kacivi koya mai ka qai taroga se cava sara mada na balavu ni bula tawa mudu. "Kemuni saka na Tui" e kaya cake yani na gone tagane oqo. " E na dua na vanua vakayawa e tiko voli kina e dua na ulunivanua cecere sara ka buli mai na varasa. Na kena cecere e tara sara tu yani na dela ni O. Ena vei yaduanadrau kece na yabaki e dau vuka mai e dua na manumanu me mai tokia vakadua ena gusuna na ulu ni vanua oqo. Sa yaco na gauna sa yavu sobu tiko kina vakamalua ena veigauna kece e yaco tiko kina na ka oqo ena vei yaduanadrau kece na yabaki ka yaco sara me seavu yani kina vakadua na ulu ni vanua oqo. Kemuni saka na Tui, ena gauna e seavu kina na ulu ni vanua oqo, oya saka e sa qai dua na sekodi ni bula tawa mudu."
Nai sau ni taro ni gone tagane oqo e rawa ni solia vei keda e dua nai yaloyalo ni kena tawa vakaiyalayala na bula tawa mudu. E dina ga ni sega ni dodonu nai sau ni taro oya baleta ni bula tawa mudu e sega kina na sekodi. " Ni sa tautauvata vua na Turaga na siga kei na yabaki e dua na udolu, kei na yabaki e dua na udolu kei na siga e dua" (2 Pita 3:8). Na bula tawa mudu e sega ni vakaiyalayala ka sega talega ni wasei rawa na kena vei taba gauna. E dua na ka e sega na kenai cavacava.
Nai talanoa oqo e da rawa ni vakaveiwekanitaka kina na balavu ni bula ena vuravura oqo kei na bula tawa mudu ka na lako tarava mai. A cava na tini na yabaki, se limasagavulu, se walusagavulu, se mani dua na drau sara na yabaki me vakatautauvatani kei na bula tawa mudu. E vakaevei, e sega beka ni bibi me da vulica ka kila na vanua e da na tini kina ni cava na bula oqo? Au nanuma tale edua nai tukuni makawa. Ena gauna ni veiliutaki vaka-Tui, e dau vuqa vei ira na Tui e dau tu na nodra dau ni veivakamarautaki. E dau nodrai tavi me ra dau talanoa lasa se soli vukivuki lasa me rawa ni ra vakadredrei kina na Tui. Ena dua na gauna sa solia kina e dua nai sala vei koya na nona tamata dauveivakalasai oqo. E vakatokai nai sala oqo mei Sala ni lialia. Qo me kilai tani kina ni ko koya e dau ni veivakalasai. Sa qai yalataka na Tui ni kevaka e dua na gauna e na kune kina e dua e lasa cake mai vua na ka e cakava, me soli vua nai sala oya. Sega ni dede sa mai tauvi mate na Tui ka sa davo bibi sara tu yani. Sa sikovi koya sara na dau vakalasalasa oqo ka taroga na Tui se na bula vinaka tale mai ena tauvi mate ni naica. Kaya cake yani na Tui ni sa vosa oti vua ko nona vuniwai ka sa sega ni dua na veisau e laurai rawa. Ia me sa wawa mate ga. Sa qai taro cake na dau vakalasalasa oqo, "Kemuni saka na Tui, ko ni sa vakarautaki kemuni tu beka ki nai lakolako balavu ka ko sa vakarau lakova yani oqori". "E segai" sauma yani na Tui. "Oqori e dua na leqa levu baleta niu sega sara tu ga ni vakasamataka tu na bula ka tarava" Vosa tale na nona tamata, "E sega beka ni ko dau vakasamataka tu ni dua na siga ko na lakova kina nai lakolako balavu oqo". Sauma tale na Tui, "Au kila vinaka tu, ia au a sega ga ni vakaogai au kina baleta ni tu tale eso na ka au a vakaogai au voli kina ena ka ni bula oqo." Sa qai kaya cake tale na nona tamata, "Ena veigauna kece ko vakarau ia kina e dua nai lakolako balavu, sa dau tu na nomu tamata me ra vakarautaka na veika me baleta nai lakolako oqo me na kakua kina ni dua na leqa ko na sotava. Ia me maravu na nomuni lakolako ki na vanua ko lako tiko kina. Ia, enai lakolako balavu tawa vakaicavacava ko sa vakarau vakanamata yani kina oqo, ko sega tu mada ga ni rawa ni vakarautaki iko rawa kina, Qo, taura na nomui sala ni lialia, baleta au sega soti sara ni lialia me vakataki iko."
E sega beka ni dina na tamata dauvakalasalasa oqo? Vuqa na gauna eda sa vakaogai keda ka vakaosoosotaki keda tu ga ena ka ni bula oqo. E da vakaogai keda vakalevu ena vuli kei na cakacaka me da rawa ka vinaka kina ka me da tiko vinaka kina ena bula oqo. Kevaka eda sa rawa ni solia noda gauna levu vakaoya me rawa ni da tiko vinaka kina ena loma ni bula vakaicavacava oqo, A cava ga eda qai vakaweleweletaka kina na taro levu ka bibi sai koya "Ni cava na bula oqo e vei na vanua ko sa digitaka tu". Dua na ka me da kila deivaki tiko ni noda bula ena vuravura oqo e vakaicavacava. E rawa ni ko tauvimate ga ni kua ka ko leqa sara yani ka mai maumau wale tu yani na buno ni yadremu ena bula oqo. Ia e dua na ka me da kila tiko ni dua nai lakolako tawa vakaicavacava e sa waraki keda tiko mai liu. "Ia me vaka sa lesi me mate vakadua ko ira kecega na tamata" (Iperiu 9:27). E sega vakadua ni dua na tamata vakabauta na Kalou se sega ni vakabauta na Kalou me vakalasuya na tikina oqo. E sega ni rawa ni dua e cakitaka rawa. Na dina levu ni tiki ni vola Tabu oqo e semai toka e muri - "ka me qai muri na veilewai levu."
E dua na ka vakaloloma kevaka eda sa kila na bibi ni bula tawa mudu ka da qai vakaweleweletaka. E dina ni sa tu na noda veigauna sa lokuci tu me da na qai laki vakadinadinataka kina na ka oqo, e kea talega sa na sega ni rawa kina na veivutuni. Na bula ga oqo e sa rawa kina ni da vakarautaki keda kina. Sa dina kina na vosa ni dau vuku "Na yasana sa bale ga kina na kau, sai koya ena no ga kina." (Dauvunau 11:3).
Eso beka era na kaya "Io a cava so eda sa vakusakusataka"? Vakacava ena gauna sara au sa na qase kina meu qai vakananuma na tikina oqo? Gauna oqo au sa osooso ka sa tu nai tavi bibi meu sa qarava mada.
Ko vakadeitaka rawa vakacava ni ko rawa ni bula tiko me limasagavulu na yabaki se tolusagavulu se tini se tinikarua na vula se mani tinikarua sara na aua. Au nanuma e dua nai vakatawa ni sitoa, e vakarorogo tiko ga mai loma ni nona sitoa ni ia tiko na vunau e tautuba. Gauna e cava kina na vunau e gole ga ki loma ni nona vale mani bale sobu ka mate sara yani. Kakau ni volitaka na gauna, volia na gauna.
Ena marautaka beka li na Kalou kevaka o bula tu vakavuravura ni ko tu donu tu ia qai laki solia tu vua na Kalou nai vovo ni nomu bula ni ko sa laki qase. E dina ni Kalou e gadreva "me bula na tamata kecega" (1Timoci 2:4) ia e kacivi keda sara tu ga ena gauna saraga oqo. E gadreva tu na Kalou "me da veisorosorovi ka veivinakati kei na Kalou" (2 Korinica 5:20). Na Kalou e vakabula e dua vei rau na tamata dau butako ena kauvelatai ka udolu vaka udolu na tamata era vakabulai ena nodrai davodavo ni tauvi mate. Sega ni kenai balebale me da vakalaiva me yaco talega vei keda. Ko sega tu ni kila na ka ena yaco vei iko ena siga ni mataka. Edaidai ga oqo na siga ni bula.
E kaya na Jope 33 ni Kalou e dau vosa vei keda vakadua se vakarua, me vagolei keda tani kina mai na sala ni rusa, ia kevaka sa sega ni via vakarogoca, sa qai dregata na vosa ni veivakaro oqo. Ena gauna sa sega kina ni via rogoca nai vakaro ni Kalou ko Fero, sa qai vakaukauwataka na yalona na Kalou me kakua kina ni rawa ni qai veisau na lomana. Ena gauna ena kau cake kina nai soqosoqo lotu, sa na qai vakatara na Kalou me ia na veivakacalai mana eso vei ira kece era a rogoca nai tukutuku vinaka ka sega ni ciqoma. "me cudruvi kina ko ira kecega era sa sega ni vakabauta na ka dina, a ra vinakata ga na ka sa sega ni dodonu" (2 Cesalonaika 2:11-12). E rawa saraga ni cakava vei iko na Kalou na ka oqo kevaka o iko o sa rogoca wasoma na nona vosa ka sega tiko ga ni via ciqoma na nona veisureti
Ia, na gauna ni lialia sa vakarota oti na Kalou; a sa vakarota ena gauna edaidai vei ira tamata kecega e na veivanua kecega me ra veivutuni ni sa lokuca ko koya na siga me lewai vuravura kina e na lewa dodonu, vei koya na tamata sa lesia ko koya; a sa vakadinadina kina vei ira na tamata kecega, ena nona vakaturi koya cake tale mai na mate" (Cakacaka 17:30-31)
Kevaka esa lomamu dina na via bula, gole vua na Kalou ka vakatusa na nomu i valavala ca, qai kerei koya me vakabulai iko. "Keitou sa yaco kina mei talatala nei Karisito, me vaka sa vakamasuti kemudou na Kalou e na gusu i keitou: Keitou nai sosomi kei Karisito, keitou sa vakamamasu, mo dou veivinakati kei na Kalou. O koya sa sega vua na cala sa qisia ko koya mei soro ni nodai valavala ca; me vakayacori kina vei keda na veivakadonui ni Kalou e na vukuna." (2 Korinica 5:20-21)
"E na siga oqo, kevaka dou sa via rogoca na domona, kakua ni vakaukauwataka na yalomudou" (Iperiu 4:7)
Me nomuni na bula vinaka.
H. L. Heijkoop
Translted by Sekaia Mara, Nabua, Suva, Fiji Islands
Search the Scriptures, P.O. Box 583, Werribee, VIC 3030 Australia
Bible Distributors, Fountain House, Conduit Mews, London, SE18 7AP UK, © 2003


text:
SERE 34
Yalodina Tiko Ga
(Same 26)
1. Ni dikevi au mada Turaga,
Au dei vei kemuni au yalodina ga.
Dikevi au, tovolei au mada,
Sava na lomaqu, meu vinaka kina.
(ITALETALE)
Ia o yau ga, Au sa na dau saga
me na tawamudu, Noqu yalodina.
2. Tamata daulasu au sa cata.
Besetaki ira sa cata na dina.
Jiova meu kua ni mate kei ira,
Era dau veivala veivakaisini ga.
(ITALETALE)
Ia o yau ga, Au sa na dau saga
me na tawamudu, Noqu yalodina.
3. Marau niu tiko e nomu vale.
Nomuni sokalou, au na tabea cake.
Au na volita cabonisoro,
Me rogo e vuravura va’muduo.
(ITALETALE)
Ia o yau ga, Au sa na dau saga
me na tawamudu, Noqu yalodina.
(Raica tale ga na Same 25:2.)